text:
Casi 8 aña a pasa cu pueblo a dicidi cu partido MEP no ta serio y no ta un partido cu ta goberna na interes di pueblo. Sinembargo 8 aña despues ainda por tuma nota cu integrantenan di partido MEP y principalmente su lider, ainda no a compronde e mensahe cu pueblo a duna e partido tanto den eleccion di 2009 como esun di 2013.
Parlamentario di fraccion di AVP, Melvin Tromp ta mustra cu ora cu scucha miembronan di fraccion di MEP dirigi nan mes na pueblo den nan campaña electoral, nan ta trece mensahenan cu simplemente ta cosnan dificil pa pueblo kere y pueblo confia.
“Gritonan politico sin contenido, expresionnan sin base di credibilidad ya cu na momento c’un politico veterano manera Ady Thijssen papia cu ‘MEP si lo bin cu desaroyo pa progreso di un y tur’, pueblo y nos tambe ta puntra ta kico a pasa anto for di 2001 te cu 2009?
Unda e progreso pa un y tur a keda e tempo ey y Ady mas cu ningun mester ta bon na altura tur kico su partido a haci malo den gobernacion di nos pais, cu a laga henter nos pueblo den un situacion di incertidumbre cu problemanan serio riba tereno di finansa y economia.
Ta hendenan di MEP den e dianan aki ta tribi di papia riba fondo di pensioen, con nan lo bay drecha esaki lubidando cu e fondo di pensioen na 2014 a caba di wordo drecha pa sigura su existencia p’e proximo 30 aña, despues cu Gobierno di Ady Thijsen y MEP, a laga e fondo na rand di bancarota.
Expresionnan di MEP riba e fondo di pensioen ta pone nos bay bek na un lema di campaña cu partido MEP a crea cu ta bisa: “#sin miedo”, wel den e vision sin contenido di MEP, enberdad pueblo mester tin miedo cu e hendenan aki kier bay drecha un fondo di pensioen cu ya a wordo drecha y sigura, y transforma esaki den e skelet cu nan a laga esaki aden ora cu pueblo a manda e gobierno geel cas na 2009.
Mientras cu partido MEP ta pidi pueblo pa vota p’e partido aki sin miedo, en realidad pueblo ta consciente cu e mester tin miedo di un partido cu no a cambia di vision y di pensamento den ultimo 8 aña den oposicion.
Ainda e mesun mentalidad ta sigui existi, caminda amigo- y famianan cerca di integrantenan di MEP ta sigui uza tur forma posibel pa hiba un campaña negativo contra di Gobierno di AVP, ya cu realmente e situacion di e amigo y famianan aki, ta birando delicado.
Na 2009 e cranchi di placa di pueblo p’e gruponan aki, a dal sera y no a habri mas y consecuentemente e desesperacion ta asina grandi cu por scucha cantidad di disparate den e campaña electoral aki.
Entre otro por a scucha Parlamentarionan di MEP papia cu AVP ta brasa corupcion, lubidando por completo cu pa 8 aña largo tin miembronan di e fraccion aki a sostene un Minister cu a wordo condena pa falsificacion di documento y el a sostene un Minister di MEP cu Gobierno di Reino a bula bin Aruba bin ranca cartera for di e Minister y laga e Minister aki cu solamente su salario pa cobra.
No a scucha e gritonan di pueblo cu tabata pasando den situacionnan dificil, mientras cu famia di integrantenan di MEP tabata ranca miyones for di caha di pueblo na huurmento di edificionan y hasta a bay na cambia clausula di contract cu tabata firma caba, p’asina nan por a sigui cobra pa un tempo mas largo.
Ta un suma di alrededor di 28 miyon a bay na solamente huurmento di edificio y ningun miembro di fraccion di MEP a lanta para y bisa cu esaki no por na nomber di pueblo.
Campaña electoral ta den ambiente pero seriedad y honestidad di oposicion no por wordo mira y scucha ningun caminda,” Parlamentario Melvin Tromp ta mustra.


c: text/html

text:
Den cuadra si su programa “trahando na un comunidad feliz” directiva di Centro di Bario Playa Pabao a organisa un “workshop” bou di e tituto “Para Keto Na Mi Mes”.
Facilitador di e programa tabata den man di sr Roy Mezas. Sr. Mezas na un manera hopi profesional, durante 4 siman, a siña e cursistanan con pa tene cu nan mes y e importancia pa para keto na bo mes.
Presidente di Centro di Bario Playa Pabao, sr. Dennis Burke, na final di curso a dirigi su mes na e cursistanan. Sr. Burke a gradeci e cursistanan pa nan participacion y a pidinan pa haci bon uzo di e hermentnan cu nan a recibi di sr. Mezas.
Tambe el a gradici sr. Roy Mezas, sra. Yamila Hoevertsz y sra. Shayen Clarissa pa nan contribucion.
Na final tabatin entrega di certificado na e cursistanan y un treat chikito. Den luna di mei directiva di Centro di Bario Playa Pabao lo organisa otro “workshop”. Mas informacion lo ricibi den prensa.

robotstxt: allowed

filter: keep


text:
Den cuadro di nan maneho semper transparente Cuerpo Policial Aruba kier informa cu, relaciona cu e mesun caso di e dos colega cu a ser deteni siman pasa, otro dos colega a ser deteni p’e instancianan concerni pa investigacion.
E investigacion lo mester determina nan envolvemento den e caso menciona. Mirando cu e investigacion ta andando no por duna mas detayes n’e momentonan aki. Te aki e comunicado di KPA.
Nos redaccion a bin haya sa cu ta trata aki di e agentenan, Jansen y Lugart, cu ta pertenece na un di e grupo recien gradua di Academia Policial. Asina p.e. tin sigur 10 Polis cu ta deteni of suspendi, loke ta hopi.
SINDICATO DI POLIS DI ARUBA TA REACCIONA
Na prome lugar Sindicato di Polis kier aclarea lo siguiente cu a sali den medionan di comunicacion. E.o. a sali den AWEMainta.com cu Sindicato di Polis no por kere cu Mando Policial ta midi cu dos midi. Tambe a sali den 24ora.com cu Sindicato di Polis lo ta rabia cu detencion di coleganan na momento cu a bay duna asistencia.
SPA ta desmenti e alegacionnan aki cu a sali den e dos medionan menciona cu sigur no ta sali for di nan seno.
SPA semper ta para pa su miembronan, pero ora cu tin investigacion andando, como un sindicato responsabel, semper lo busca mas informacion concreto y lo laga e investigacion cana su caminda p’asina no stroba esaki.
P’e motibo aki, SPA ta distancia su mes for di e alegacionnan/informacionnan falso aki.
SPA ta hay’e lamentabel si, cu cierto medio di comunicacion ta usa informacion for di hendenan cu no tin nada di haber of cu no sa nada di un caso p’asina mal informa un pais y e mal informacionan aki ta wordo mal usa contra nan miembronan den medionan social den un forma cu SPA no ta para pe.
Tambe SPA ta lesando y scucha diferente acusacion cu ta bin den direccion di nan coleganan-miembronan cu ta atacha nos Cuerpo Policial.
“Nos por a scucha con ta usa nomber di nos Korpschef cu tambe ta un miembro di SPA. Cuerpo Policial Arubano ta un Cuerpo profesional y semper y cuando lo keda haya hende cu no ta di acuerdo cu e proceduranan cu tin den un organisacion profesional.
Un departamento cu ta resorta bao di Cuerpo Policial a entrega placa na cierto lugar. E ta tarea di e departamento aki y nunca di Korpschef. Esaki t’e procedura normal den cierto caso pa cu e protecion di e persona aki.
Tur entrega di un recompensa tin un procedura pa mantene su mes na dje. Ta zona straño sigur p’esnan cu no conoce e procedura aki y peor ainda p’esnan cu no ta traha cu un procedura asina.
Ta lamentabel si cu un persona por hinca su mesun bida y tambe di su famia den un problema serio, dor di admiti publicamente kico el a haci y despues cu ayudo di Polis mes e tin cu busca ora cu e problemanan aki bati na su porta. Te aki e comunicado cu SPA a emiti ayera tambe.
Pero si SPA kier ta transparente, manera Cuerpo di Polis ta menciona den su relato, anto no papia mitar berdad.


text:
Dia 17 di Maart, Centro di Bario Brazil lo celebra dia di Himno y Bandera
den grandi, cu su tradicional dia deportivo cuminsando for di 5 or atardi te
cu 12 or di anochi unda cu ya for di e ora ey , esta 12:01am ta hisa nos
bandera oficialmente y cu cantamento dinos himno “Aruba Dushi Tera” y un
brindis pa e dia special aki.
E programa deportivo ta e siguiente:
17:00 Wega di Domino pa nos grandinan.
18:00 Mens Erger Je Niet “live” entre e schoolnan basico di bario.
18:30 Wandel voetbal y mini voetbal.
19:00 Ping Pong cu nos estelarnan di Aruba.
19:30 Revancha den volley damas Brazil v/s Zee Rovers.
20:00 Despues ta sigui wega di domino entre team nan cu bon fama.
20:30 Revancha den volley mix Noord.Volleyball .Masters #1 v/s N.V.M #2.
21:30 Basketball entre e grandi nan di pariba.
21:30 Mens erger je niet entre e 4 team di volleyball.
22:30 ta sigui e wega cu Centro di Bario a introduci na Aruba , E dodgeball
(Mericano)
E dia aki di celebración ta bira un actividad cu hopi ambiente y sin laga
afo “Hubert disco”
asina ta bin celebra e dia special aki den Centro di bario Brazil


text:
Diahuebs den oranan di marduga, un caso di kiebro y ladronicia a tuma lugar na 7 Club Lounge Bar, pa cual a pidi presencia di Polis. Polis a presenta n’e sitio y constata cu ladronnan a kibra bentana parti pariba di e club pa drenta. Te n’e momentonan ey no tabata
Month: August 2017
Homber hinca na San Nicolas
Ayera diahuebs poco prome cu 12or di merdia patruya policial di San Nicolas ta wordo para na altura di Lagoweg pa un par di persona kendenan ta conta cu un homber a wordo hinca cu un cuchiu pa un otro hende homber un rato prome. Nan a mustra Polis e sospecho
Editorial: “Social Media” a bira un sistema moderno y destructivo den mundo di informacion, Pa: Victor (Toko) Winklaar
Ta un hecho contundente, cu social media a converti su mes den un sistema di comunicacion super moderno y cu a haci su entrada tambe den e forma con noticia of informacion ta yega na henter comunidad, algo cu sin duda a cambia cara di periodismo rond mundo. Social Media a
Ladronnan a purba horta den Dynaf na Morgenster
Charts & Trends September 2017 ta disponibel
Ayera Banco Central di Aruba (BCA) ta publica su mas reciente “Charts & Trends”. E publicacion aki ta contene datonan economico y financiero mas recien disponibel, cubriendo particularmente Aruba su sectornan financiero, real, externo y publico. E publicacion aki “Charts & Trends” ta disponibel for di ayera riba e website di
Parada cu Lanterna y nos Parada Folklore Cultural ta grandi e aña aki
Minister di Salud Publico, Cuido di Nos Grandinan y Deporte, Dr. Carlos “Alex” Schwengle: Gym “Savaneta Be Fit” ta adapta pa tur hende haci uzo
Hoben Arubiano di 15 aña di edad ta perdi na Hulanda desde 29 di augustus ultimo
For di mayornan y famia a bin compronde cu nan yiu y famia ta perdi na Hulanda siendo den man y custodia di “Gecertificeerde Instelling” (antes “Jeugdbescherming”). Autoridad Hulandes a haci diferente buskeda na cas di famianan na Hulanda den nan intento pa haya Axel Regimar Rudolf Croes, naci 31 di


text:
ORANJESTAD (AAN): Dialuna mainta Minister Paul Croes a tene un Reunion importante cu director nobo di Sociale Zaken. Un reunion di orientacion y bon bini na sra. Glenda Hernandez kende desde 1 september 2016 lo ta e directora nobo di Departamento di Asuntonan Social.
Pa algun tempo caba tabata tin un proceso andando, unda a busca solicitantenan den e sector aki, tanto na Aruba como den exterior, pa asina asumi e function di director di e departamento. Despues di pasa e proceso manera mester ta, sra. Hernandez a resulta e persona cu ta cumpli cu tur criteria necesario pa por asumi e function importante aki cual ta directora di Departamento di Asuntonan Social.
Departamento di Asuntonan social ta un departamento hopi grandi di Gobierno na unda ta brinda e servicio social na nos comunidad den diferente area. Ora di menciona diferente area, ta referi na entre otro ayudo di bijstand, apoyo social, apoyo psicologico pero tambe tur loke ta trata derechonan di mucha y di un ser humano.
Minister Paul Croes a duna di conoce cu dialuna mainta durante reunion cu sra. Hernandez a sa di comparti y dialoga riba e temanan aki pa asina por sigui brinda Aruba e mihor servicio social posibel. Banda di esaki Minister Croes a pone enfoke riba su vision pa loke ta trata e direction cu e minister kier bay pa cu e tereno social di Aruba.
Minister Croes su vision ta pone enfasis riba personanan cu limitacion, personanan financieramente vulnerable, fortifica famianan den nos sociedad y nos hobennan. Minister Paul Croes ta contento cu desde prome di September, por conta cu un directora nobo na DAS cu por yuda brinda e apoyo social mas miho na nos comunidad.
Banda di esaki, loke tambe ta hopi importante ta pa sra. Hernandez por apoya e trahadornan di e departamento pa miho motivacion, manera di trabou, infrastructura etc. Minister Croes ta convenci cu e directora nobo lo trece cambionan positivo pa e departamento y ta desea sra. Hernandez exito den su function nobo.


text:
UN SIMPEL PROBLEMA ENTRE UN PAREHA A ESCALA Y A BIRA UN CASO DI MENASA SERIO NA AGENTENAN POLICIAL
Dialuna atardi a drenta informe di cu na Brazil tin un caso di problema entre un pareha, mesora polis a bay na e sitio. Na yegada di e patruya a ripara cu esaki a escala unda cu e homber a pasa man pa un machete y tabata menasa e polisnan cu morto si nan mester a acerke, a pidi e ora ey mas refuerzo y cu tactica a logra domina e situacion y a logra kita e machete for di e homber. Mesora a detene e sospechoso como cu ela menasa e polisnan cu morto.


text:
Willemstad — Kenneth Martis, kandidato number 7 riba e lista di PIN (Partido Inovashon Nashonal) ta propone un revishon kompletu di nos sistema di subsidio di hür. Si un doño di kas ta haña rebaho di belasting, orei esun den kas di hür partikular tambe merese un alivio finansiero manera supsidio di hür.
Orea na Kurason di Pueblo di Sta. Maria i besindario.
Willemstad - Djasabra 15 di aprel 2017 anochi, Partido Inovashon Nashonal (PIN) ta pone orea na kurason di Sta. Maria i besindario. Partido PIN a skucha basta habitante di Sta. Maria i bario nan rondó i awor ta invitá pueblo di Sta. Maria i bisindario na un enkuentro ku PIN.
Gobiernu Di Schotte-Pisas Ta Krea Un Desordu Alarmante.
Willemstad – Den ménos ku dos siman di gobernashon di gabinete Schotte-Pisas, sostené pa Movementu Futuro Kòrsou (MFK), Kòrsou di Nos Tur (KdNT), Pueblo Soberano (PS), Movementu Progresivo (MP) i dos persona ku a bira independiente, a kibra rekòr di mal gobernashon.
Uso di fondonan di Crimefonds pa kampaña polítiko dor di Gobiernu aktual
Mas medida di alto supervishon na kaminda ?
Willemstad - E manera ku e aktual gobièrnu ta manehando nos Kòrsou ta laga mi haña un flashback i bai bek den e tempu di 10.10.10 pa 2012, kaminda nos ekonomia i nos finansa públiko a keda violá i ku despues mester a tuma hopi medida pa por a normalisá e situashon. Ta manera un pelíkula di Teror ku nos a wak kaba ta bolbe ripití dor di e gobièrnu aktual.
“Enseñansa mes ta krea “drop-out”, pero ke pone falta riba e alumno”
WILLEMSTAD - Segun e datonan di CBS ku nos ta disponé di dje, Kòrsou a registrá na aña 2016, 33.9% di “drop-out” bou di hoben nan di 15-24 aña. Un di e problemanan prinsinpal pa kual Kòrsou ta konfrontá un porsentahe asina haltu di “drop-out”, ta e hecho ku nos sistema di enseñansa mes ta krea “drop-outs”.
Gobiernu Di Schotte-Pisas A Trapa Nos Demokrasia I Ta Kousa Nos E Kuratela
Willemstad – Despues di para elekshon di 28 aprel 2017 ku un Dekreto Ministerial fechá 27 di mart 2017, Minister Ribeiro a saka un dekreto dia 29 di Mart 2017 den kua supuestamente e ta duna e mandato na Konseho Supremo Elektoral bèk pa prepará elekshon.
Benoeming van de nieuwe Kabinet Pisas
Willemstad - Op 24 maart heeft de Gouverneur van Curaçao, Hare Excellentie Lucille George - Wout, de leden van het kabinet Koeiman eervol ontslag verleend, onder dankzegging van de vele aan het Land Curaçao verleende diensten.


text:
Un poco mas cu 10 aña pasa Andin Bikker laborando como abogado a ripara cu tin un bashi riba base legal. Tampoco hopi ciudadano no ta bin na remarca pa un abogado liber y tampoco no tin e recurso humano pa paga un abogado.
Pa e motibo aki a dicidi di yuda pueblo, principalmente na esnan cu mas tin mester cu ta keda pega cu nan problemanan legal. Desde cu mi persona a cuminsa cu e yudansa aki completamente gratis pa e pueblo di Aruba por a ripara kico ta reina den comunidad tambe.
Un di e preocupacionnan cu varios ciudadano tin,ta e situacionnan cu nan ta confronta na belasting, SVB y organonan gubernamental. Asina Fundacion Pro Justitia a lanta y ta e unico fundacion di ley cu ta duna servicio gratis y cu tur siman ta atende un cantidad grandi di hende riba nan situacionnan legal y tambe duna consehonan legal cu nan mester atende cu nan situacionnan personal.
Orguyosamente Awe Fundacion Pro Justitia ta celebra 10 aña yudando y guia hopi hende den nos comunidad. Andin Bikker ta gradici tur persona cu a duna confiansa y a bin ricibi conseho for di dje y alabes tambe ta gradicido na nos creador cu e por ta e persona cu ta yuda hopi ciudadano abase di nan preocupacionnan riba base legal.
Durante di 10 aña di existencia Fundacion Pro Justitia a yuda mas cu 10 mil ciudadano riba nan preocupacionnan. E ayudo lo sigui riba tur diahuebs for di 4 or di atardi te cu 6 or di atardi na centro di POR di Noord.
Fundacion Pro Justitia ta celebrando su di dos lustro
Un poco mas cu 10 aña pasa Andin Bikker laborando como abogado a ripara cu tin un bashi riba base legal. Tampoco hopi ciudadano no ta bin na remarca pa un abogado liber y tampoco no tin e recurso humano pa paga un abogado.


text:
Diasabra anochi Biblioteca Nacional tabata di fiesta ora cu a habri e exposicion di Kids Council Aruba, titula: “Voznan ta resona, Muchanan ta opina”.
E exposicion a wordo realisa pa para keto un rato y mira bek riba tur locual a wordo realisa te awor aki cu Kids Council na Aruba.
Sra Alice van Romondt durante su speech na apertura a expresa cu Aruba ta contento y orguyoso di ta forma parti di e organisacion cu Prinses Laurentien a lanta na Hulanda cu yama Missing Chapter Foundation.
For di Missing Chapter a lanta Kids Council y Aruba ta parti di e Kids Council for momento cu na 2012 Alice van Romondt a laga grupo di Idioma di Directie Onderwijs traduci e famoso bukinan di mr. Finney skirbi pa Prinses Laurentien.
Awe tin Kids Councils na Hulanda, Corsou, Boneiro, Isla Riba, Francia, Alemania y Aruba.
Na Aruba tin ATA, AHATA, Divi, Renaissance, La Cabana, Amsterdam Manor, AIB, Nagico como partner y 4 otro compania na caminda cu tin un Kids Council di e diferente scolnan participando manera; Scol Primario Kudawecha, PiusX School, Pieter Boerschool, Hilario Angela, Prinses Amalia Basisschool, Filomena Colege, Y Pastoor Kranwinkel.
Un invitacion pa henter comunidad, scolnan, mayornan y companianan interesa pa bishita e exposicion y admira locual cu Kids Council y su partnernan a realisa te awor aki.
E ta duna un bista di e 6 stapnan cu e proceso ta tuma pa yega na e final cu ta e sesion di dialogo entre hoben y compania. Aki e bos di e hoben ta resona. E hobennan ta trece nan ideanan padilanti y ta conseha e compania riba un posibel solucion riba e dilema cu e compania of organisacion a presenta.
E exposicion ta habri durante oranan cu Biblioteca Nacional ta habri, cu ta dialuna, diaranson y diabierna te cu 7’or di anochi nonstop.
Pa mas informacion por tuma contacto cu e Team Kids Council Aruba, esta Alice van Romondt , Mirla Passchier (program manager), Jerrelyn Kannegieter-Wever (consehero), Ryan Oduber (media y audiovisual), René Kannegieter y Henry Barera (sosten y guia pa maestronan)
Un danki grandi na Wine and Dine, White Modern Cuisine y Divi kende a “malcria’ e invitadonan na un manera hopi special.


text:
TOKYO, Japon- Un destructor di e Armada di Merca a dal contra di un bargo di carga Filipino den awanan teritorial di Japon. E accidente aki a laga shete marino Mericano morto y dos herida.
E accidente, entre e USS Fitzgerald y e bargo di carga Filipino ACX Crystal y a tuma luga na 103 km zuid-oost di e Yokosuka, sede di e di VII Flota.
Door di e accidente, e USS Fitzgerald a sufri dañonan cu a causa inundacion. E tripulacion ta respondiendo na e situacion:, segun e comando di Pacifico di Merca a bisa den un comunicado.
Warda Costa di Japon a informa cu, ademas di e shete marinonan morto, kende nan curpa a wordo haya diadomingo despues di tabata perdi pa varios hora, e accidente a laga tres herido tambe cu a wordo traslada pa un hospital, entrenan e comandante di e destructor Mericano, Bryce Benson.
“Segun tin mas informacion, nos lo comparti esaki cu e famia di e Fitzgerald, y na su momento, cu e publico”, segun e almirante John Richardson, hefe di Operacion Naval di Marina.
Dos barco y un helicopter di Japon a wordo manda pa apoya e navio Mericano.
Segun informenan, e barco tabata den peliger inminente pero danki na e esfuersonan heroico di e tripulacion cu a salba e barco di sink.
“E tripulacion a lucha hopi duro pa mantene e barco a flote”, e Almirante a bisa.
E destructor Mericano di 10 mil ton y e ACX Crystal, un barco di carga di 29 mil ton, bandera Filipino, a dal den otro diasabra cerca di e Peninsula di Izu, Japon. Esaki ta un area hopi transcuri pa trafico maritimo, cu 400 pa 500 barco crusando e lama aki riba un base diario.


text:
Thursday, January 11, 2007
MANEHO ESTRICTO DI ADMINISION DUNANDO SU FRUTONAN DEMOGRAFICO
VELOCIDAD DI CRECEMENTO A DISMINUI
Fin di aña pasa, Oficina Central di Estadistica a publica su boletin demografico pa e di tres cuartal di 2006. E datonan presenta ta masha interesante y ta duna espacio pa analisa y evalua tanto nos desaroyo demografico como e maneho di admision, cu ta determinante den e proceso di crecemento di nos poblacion. Den e relato aki mi ta pone e cifranan banda di otro y purba di indica of mustra e desaroyo demografico cu nos isla ta pasando aden.
GRANDURA Y CONSTELACION DI POBLACION
Na final di e tres cuartal di 2006, esta na final di dia 30 di september 2006, segun datonan di registro civil, Aruba tabata conta cu un total di 103.102 habitante. Un 47.6% di e poblacion ta hende homber, 13.3% ta mucha, 14.5% ta teenagers mientras cu 12.9% di e poblacion ta riba 60 aña.
CRECEMENTO DI POBLACION
Un poblacion ta crece mediante nacemento di baby y imigracion di persona y ta decrece mediante fayecimento y emigracion. Migracion ta resultado entre imigracion y emigracion.
NACEMENTO
Durante e prome tres cuartalnan di 2006 un total di 894 mucha a nace. E cifra aki no ta diferencia mucho di e prome tres quartalnan di añanan anterior. Aki bao ta sigui un bista:
2002: 816
2003: 847
2004: 802
2005: 892
Ariba totalidad di henter un aña, e cifra di nacemento ta varia entre 1.150 pa 1.260, cual ta basta stabil.
FAYECIMENTO
Durante e prome 3 cuartalnan di 2006 un total di 402 persona a fayece, di cual 25% ta personanan entre 70 pa 79 aña di edad. Remarcable ta e cantidad di 7 baby bao di 1 aña cu e fayece durante e periodo aki. E cifranan di fayecemento tambe ta basta stabil. E ultimo 5 añanan aki a fayece entre 480 pa 500 persona pa aña. Esaki ta nifica, cu anualmente nos poblacion ta aumenta pa motibo di nacemento mas o menos 700 persona pa aña.
POBLACION DI HENDE GRANDI
Den cuadro di mantencion di nos sistema di seguridad social, manera AZV y pension di behez, ta importante pa nos sigui di cerca e desaroyonan den e poblacion di hendenan grandi, personanan riba 60 aña. E poblacionnan aki a bin ta aumentando den forma constante. Na fin di luna di september 2006, un total di 13.278 habitante di nos isla tabata riba 60 aña di edad. Na final di 2001 nos isla tabata conoce 10.629 persona riba 60 aña. Esaki ta nifica cu den practicamente 6 aña e poblacion en cuestion a aumenta cu un 25%. Sigur un desaroyo pa tene bon cuenta cun’e.
Pa loke ta e crecemento annual, aki ta sigui un bista di esaki durante e ultimo añanan:
2002: 425
2003: 474
2004: 589
2005: 672
2006: 487 (3 cuartal).
E cifranan di ultimo 5 añanan ta mustra con constante e aumento ta y 2006 lo no ta diferente.
MIGRACION
E factor determinante den crecemento di nos poblacion desde 1986 ta migracion. Esaki ta e saldo di imigracion y emigracion. Pa loke ta 2006, e cifranan ta refleha e maneho estricto di admision cu ta keda implementa. Durante e prome 3 cuartalnan e poblacion di Aruba e crece cu 461 persona cu a bin establece nan mes na Aruba. Y den e di 3 cuartal mes por papia di un saldo negativo (57) di migracion. Durante e cuartal den mencion, 731 persona a establece nan mes mientras cu 788 a bandona nos isla.
E saldo di migracion pa personanan cu no tin nacionalidad hulandes tabata uno positivo: 280. E otro 181 ta personanan cu nacionalidad hulandes.
E saldo di migracion pa e ultimo añanan ta como lo siguiente:
2001: 784
2002: 533
2003: 1.518
2004: 2.209
2005: 2.269
2006: 461
Mi ta spera di pronto por ricibi informacion ariba e edad di e personanan cu ta bine stablecenan mes na Aruba y di ki nacionalidad nan ta.
Edwin Jacobs
Fin di aña pasa, Oficina Central di Estadistica a publica su boletin demografico pa e di tres cuartal di 2006. E datonan presenta ta masha interesante y ta duna espacio pa analisa y evalua tanto nos desaroyo demografico como e maneho di admision, cu ta determinante den e proceso di crecemento di nos poblacion. Den e relato aki mi ta pone e cifranan banda di otro y purba di indica of mustra e desaroyo demografico cu nos isla ta pasando aden.
GRANDURA Y CONSTELACION DI POBLACION
Na final di e tres cuartal di 2006, esta na final di dia 30 di september 2006, segun datonan di registro civil, Aruba tabata conta cu un total di 103.102 habitante. Un 47.6% di e poblacion ta hende homber, 13.3% ta mucha, 14.5% ta teenagers mientras cu 12.9% di e poblacion ta riba 60 aña.
CRECEMENTO DI POBLACION
Un poblacion ta crece mediante nacemento di baby y imigracion di persona y ta decrece mediante fayecimento y emigracion. Migracion ta resultado entre imigracion y emigracion.
NACEMENTO
Durante e prome tres cuartalnan di 2006 un total di 894 mucha a nace. E cifra aki no ta diferencia mucho di e prome tres quartalnan di añanan anterior. Aki bao ta sigui un bista:
2002: 816
2003: 847
2004: 802
2005: 892
Ariba totalidad di henter un aña, e cifra di nacemento ta varia entre 1.150 pa 1.260, cual ta basta stabil.
FAYECIMENTO
Durante e prome 3 cuartalnan di 2006 un total di 402 persona a fayece, di cual 25% ta personanan entre 70 pa 79 aña di edad. Remarcable ta e cantidad di 7 baby bao di 1 aña cu e fayece durante e periodo aki. E cifranan di fayecemento tambe ta basta stabil. E ultimo 5 añanan aki a fayece entre 480 pa 500 persona pa aña. Esaki ta nifica, cu anualmente nos poblacion ta aumenta pa motibo di nacemento mas o menos 700 persona pa aña.
POBLACION DI HENDE GRANDI
Den cuadro di mantencion di nos sistema di seguridad social, manera AZV y pension di behez, ta importante pa nos sigui di cerca e desaroyonan den e poblacion di hendenan grandi, personanan riba 60 aña. E poblacionnan aki a bin ta aumentando den forma constante. Na fin di luna di september 2006, un total di 13.278 habitante di nos isla tabata riba 60 aña di edad. Na final di 2001 nos isla tabata conoce 10.629 persona riba 60 aña. Esaki ta nifica cu den practicamente 6 aña e poblacion en cuestion a aumenta cu un 25%. Sigur un desaroyo pa tene bon cuenta cun’e.
Pa loke ta e crecemento annual, aki ta sigui un bista di esaki durante e ultimo añanan:
2002: 425
2003: 474
2004: 589
2005: 672
2006: 487 (3 cuartal).
E cifranan di ultimo 5 añanan ta mustra con constante e aumento ta y 2006 lo no ta diferente.
MIGRACION
E factor determinante den crecemento di nos poblacion desde 1986 ta migracion. Esaki ta e saldo di imigracion y emigracion. Pa loke ta 2006, e cifranan ta refleha e maneho estricto di admision cu ta keda implementa. Durante e prome 3 cuartalnan e poblacion di Aruba e crece cu 461 persona cu a bin establece nan mes na Aruba. Y den e di 3 cuartal mes por papia di un saldo negativo (57) di migracion. Durante e cuartal den mencion, 731 persona a establece nan mes mientras cu 788 a bandona nos isla.
E saldo di migracion pa personanan cu no tin nacionalidad hulandes tabata uno positivo: 280. E otro 181 ta personanan cu nacionalidad hulandes.
E saldo di migracion pa e ultimo añanan ta como lo siguiente:
2001: 784
2002: 533
2003: 1.518
2004: 2.209
2005: 2.269
2006: 461
Mi ta spera di pronto por ricibi informacion ariba e edad di e personanan cu ta bine stablecenan mes na Aruba y di ki nacionalidad nan ta.
Edwin Jacobs
Posted by Edwin Jacobs at 12:36 PM No comments:
Thursday, January 4, 2007
SALARIO MINIMO DI ARUBA, UN DI E MAS HALTONAN DEN CARIBE
Aumento di productividad mester ta un prioridad
Na final di 2006, Parlamento di Aruba a aproba e ley pa aumenta salario minimo t'e cu 1.460 florin pa luna. E aumento aki ta den cuadro di aumento di costo di bida y un parti ta compensacion pa introduccion di BBO. Ta interesante pa den e cuadro di discusionan cu tin na Aruba pa nos para un rato keto y pone esaki den perspectiva di desaroyonan den nos region. Y hustamente siman pasa a sali un aviso di Direccion di Asuntonan Laboral di Antiyanan Hulandes, den cual nan ta anuncia e salarionan minimo pa Antiyas.
E siguiente informacion a keda publica:
Curaçao : 1.063,45
Bonaire : 1.066,91
St. Eustatius: 1.008,02
Saba: : 1.059,98
St. Maarten : 1.349,23
Ta na su lugar pa remarca cu Antiyas, Aruba y algun islanan cu ta depende di negoshi di off-shore, manera Turcs and Caicos, ta ser considera e paisnan den nos region cu e GDP mas halto y un nivel di bida halto tambe. Y ora nos compara nos salario minimo cu e paisnan aki, nos ta constata cu nos salario minimo ta un, si no ta esun, di mas halto den nos region.
Preocupacion di out-pricing ta hustifica
Bisando cu nos salario minimo ta esun di mas halto di Caribe no ta nifica un bentaha sin mas. Y aki mester menciona cu e preocupacion cu cierto sectornan den comunidad tin pa loke ta e posible out-pricing, esta di ta un isla caro, ta hustifica. Pero na mes momento mester comberti e preocupacion aki den un reto. E reto ta pa logra aumenta productividad cu mes of menos trahador. Esaki por ta solamente positivo pa nos pais, mirando cu nos forza laboral pa un parti grandi ta importa. Y aki ta unda nos gremio comercial mester pone mas atencion. Con nos por produci mas manteniendo nos costo laboral abao. Ehempelnan di paisnan cu a haci esaki ta legio. Solamente masha poco nos ta papia di esaki na Aruba, apesar cu IMF tambe ta recomenda esaki. Aumento di productividad ta nifica cu doñonan di trabao mester bay pensa mas mihor henter na forma di organisa nan negoshi. Mester stimula trahadornan. Mester busca opcionnan tecnologico pa eleva e produccion. E no ta un ehercicio facil den un economia di servicio, pero si no haci e intento, nos no ta haya sa unda si por haci e ahustacionnan. Pues, mi ta comprende e preocupacion di out-pricing, pero mi ta mira esaki mas como un reto pa nos mundo comercial na Aruba. Di otro banda mi ta satisfecho cu nos tin un salario minimo cu ta permiti un bida digno riba nos isla. Cu tin cos pa mehora, esey ta sigur. Na tur pais na mundo ta mescos. Pero cu positivismo y gana pa traha, nos por sigui mehora nos pais.
Edwin Jacobs
Na final di 2006, Parlamento di Aruba a aproba e ley pa aumenta salario minimo t'e cu 1.460 florin pa luna. E aumento aki ta den cuadro di aumento di costo di bida y un parti ta compensacion pa introduccion di BBO. Ta interesante pa den e cuadro di discusionan cu tin na Aruba pa nos para un rato keto y pone esaki den perspectiva di desaroyonan den nos region. Y hustamente siman pasa a sali un aviso di Direccion di Asuntonan Laboral di Antiyanan Hulandes, den cual nan ta anuncia e salarionan minimo pa Antiyas.
E siguiente informacion a keda publica:
Curaçao : 1.063,45
Bonaire : 1.066,91
St. Eustatius: 1.008,02
Saba: : 1.059,98
St. Maarten : 1.349,23
Ta na su lugar pa remarca cu Antiyas, Aruba y algun islanan cu ta depende di negoshi di off-shore, manera Turcs and Caicos, ta ser considera e paisnan den nos region cu e GDP mas halto y un nivel di bida halto tambe. Y ora nos compara nos salario minimo cu e paisnan aki, nos ta constata cu nos salario minimo ta un, si no ta esun, di mas halto den nos region.
Preocupacion di out-pricing ta hustifica
Bisando cu nos salario minimo ta esun di mas halto di Caribe no ta nifica un bentaha sin mas. Y aki mester menciona cu e preocupacion cu cierto sectornan den comunidad tin pa loke ta e posible out-pricing, esta di ta un isla caro, ta hustifica. Pero na mes momento mester comberti e preocupacion aki den un reto. E reto ta pa logra aumenta productividad cu mes of menos trahador. Esaki por ta solamente positivo pa nos pais, mirando cu nos forza laboral pa un parti grandi ta importa. Y aki ta unda nos gremio comercial mester pone mas atencion. Con nos por produci mas manteniendo nos costo laboral abao. Ehempelnan di paisnan cu a haci esaki ta legio. Solamente masha poco nos ta papia di esaki na Aruba, apesar cu IMF tambe ta recomenda esaki. Aumento di productividad ta nifica cu doñonan di trabao mester bay pensa mas mihor henter na forma di organisa nan negoshi. Mester stimula trahadornan. Mester busca opcionnan tecnologico pa eleva e produccion. E no ta un ehercicio facil den un economia di servicio, pero si no haci e intento, nos no ta haya sa unda si por haci e ahustacionnan. Pues, mi ta comprende e preocupacion di out-pricing, pero mi ta mira esaki mas como un reto pa nos mundo comercial na Aruba. Di otro banda mi ta satisfecho cu nos tin un salario minimo cu ta permiti un bida digno riba nos isla. Cu tin cos pa mehora, esey ta sigur. Na tur pais na mundo ta mescos. Pero cu positivismo y gana pa traha, nos por sigui mehora nos pais.
Edwin Jacobs
Posted by Edwin Jacobs at 12:34 PM 2 comments:
Monday, January 1, 2007
Bon bini 2007
2007 a haci su entrada. Despues di algun dia di un poco turbulencia politico, 2007 a haci su entrada. Mi ta mira un 2007 hopi positivo pa nos pais, banda di un cantidad di reto. Y manera semper, e cosnan positivo tin efecto di termino cortico, mientras e retonan ta sinta den prepara pa nos isla atende cu asuntonan di termino medio y largo. Pero lamentablemente den politica na Aruba, nos ta ocupa nos mes demasiado cu cosnan chikito y di presente, mientras of nos no ta comprende of nos no kier comprende desaroyonan di medio y largo plazo. Cu e consecuencia cu e espacio ya limita cu bo tin como pais pa guia bo desaroyo, ta keda entrega of mihor bisa regala na suerte di bida. Pero esaki no por descurasha esnan cu si ta mira medio y largo plazo y nos mester keda mustra ariba e oportunidadnan cu den futuro tin pa nos.
Ariba tereno local, 2007 lo brinda hopi oportunidadnan. Si mira economia, nos ta spera un bon crecemento economico, semper y cuando e maneho di promocion di turismo duna e resultado cu gobierno ta spera di dje. Construccionnan lo sigui y esaki lo contribui na crecemento.
Ariba tereno di labor, e tension cu nos a caba aña cun'e ariba mercado laboral lo bira mas agudo. Sigur esaki ta consecuencia di e maneho estricto di admision, cual mi ta apoya completamente. Despues di otro aumento di salario minimo, na e nivel di mas halto den Caribe, mi tin e confianza cu esaki lo impulsa doñonan di trabao pa duna e trahadornan na otro nivel tambe nan participacion den desaroyo economico. E positivo di e dos desaroyonan aki, esta aumento salario minimo y admision restringui, ta cu companianan mester bay enfoca riba aumento di productividad como caminda pa haya mas entrada y mas ganashi. Mi ta spera cu definitivamente e era di crecemento mediante importacion ilimita di trahador ta pa pasado. E sistema ey sigur no ta contribui na un desaroyo economico y social duradero. Na diferente ocasion mi a expresa cu desaroyo economico di Aruba mester ta na interes y adelanto di Aruba y no na interes di inversionistanan pa haci mas ganashi. Si nos tin cu crece mediante trecemento di trahadornan di afor, cu nos ta pone nan biba den casnan inadecua, bao situacionnan socialmente no aceptable, mi no ta kere cu Aruba a gana. Creacion di situacionnan socialmente inaceptable pa creacion di bomnan social cu ningun di nos no sa ki dia ni ki ora e ta explota. Esnan cu ta pensa termino cortico lo apoya ciegamente e pensamento di crece economia pa e inversionista, pero tin otro pensamentonan tambe.
Ariba tereno di enseñanza tambe nos lo conoce retonan importante. Despues di e ciclonan di inovacion den enseñanza secundario, gobierno lo inicia cu papiamento den enseñanza basico. Nos mester sigui esaki cu wowonan critico. Sigur si considera cu papiamento su ortografia, manera poni den ley di 1976, no ta keda respeta den enseñanza. Verder un aña di reto atrobe pa wak con ta bay atende cu e demanda grandi pa inversionnan necesario.
Ariba tereno di husticia, e wowonan lo ta dirigi ariba e Alto Comisario nobo. Sigur despues cu parti di un rapport di Forensic Services a lek den prensa, e Alto Comisario nobo lo mester presenta cu solucionnan rapido pa e situacionnan preocupante cu nos a tuma nota di nan den prensa, cual nos ta spera cu pronto Ministro di Husticia informa Parlamento al respecto.
Airba tereno di Reino, e formacion di gobierno hulandes lo mester tin nos atencion. Cu un CDA den driving seat, acompaña pa un profesor Hirsh Balin, nos mester keda riba un alerta. Profesor Balin ta conoci pa ta un persona influyente den CDA, ademas di tin su pensamentonan basta bon formula pa loke ta e futuro cu e ta kere ta beneficia Aruba. Asina ela logra di haya partidonan den coalicion di Kabinete Balkenende II asina leu di pone den acuerdo di gobernacion cu Hulanda lo busca posicion di UPG pa nos. Como miembro di Raad van State di Reino, hunto cu otronan, a saca un rapport cu pensamentonan cla encuanto nos relacion cu Union Europeo. Awor cu e ta bek como ministro, den pleno centro di poder hulandes, no tin duda cu e lo trata di cristalisa su pensamentonan. Pesey nos aki banda mester ta extra alerto. Di PvdA, ruman partido, nos no ta spera mucho cos. Nos historia cu PvdA ariba tereno di structura estatal no ta di gaba. Ultimo añanan e acercamento ta mas mihor, pero un cos ta den oposicion y otro ta den gobierno. Christen Unie semper tabata positivo pa cu nos, pero atrobe CU ta keda un partido chikito cu lo tin nan prioridadnan otro caminda. E desaroyo aki ta haci e tri-partiet otro siman uno interesante. Cu algun cara nobo den e comision di tweede kamer, e trabao di lobby ta bira uno importante atrobe. Pesey no keda straño si boso topa miembronan di nos partido cenando of bebiendo algo cu parlamentarionan hulandes, ta un trabao di acercamento nos ta haciendo.
Di e gabinete nobo hulandes ta depende e negociasionnan cu lo bay tin mas den final di 2007 pa loke ta terenonan di entre otro husticia.
Mi no kier bay mas den extenso, pero cu e highlightnan aki mi ta spera di a indica cu pa 2007 ta un aña exitoso atrobe, nos mester traha duro. Tanto mi persona como boso representante como boso como esnan cu tambe tur dia di nobo mester lanta cu animo bay traha. Traha pa trece pan riba mesa pa boso famia, cual na su turno ta hiba nos pais tambe dilanti. Un bon 2007 yena cu bendicion, salud y hopi felicidad. 2007 ta bo aña, haci'e di bo.
Edwin Jacobs
Ariba tereno local, 2007 lo brinda hopi oportunidadnan. Si mira economia, nos ta spera un bon crecemento economico, semper y cuando e maneho di promocion di turismo duna e resultado cu gobierno ta spera di dje. Construccionnan lo sigui y esaki lo contribui na crecemento.
Ariba tereno di labor, e tension cu nos a caba aña cun'e ariba mercado laboral lo bira mas agudo. Sigur esaki ta consecuencia di e maneho estricto di admision, cual mi ta apoya completamente. Despues di otro aumento di salario minimo, na e nivel di mas halto den Caribe, mi tin e confianza cu esaki lo impulsa doñonan di trabao pa duna e trahadornan na otro nivel tambe nan participacion den desaroyo economico. E positivo di e dos desaroyonan aki, esta aumento salario minimo y admision restringui, ta cu companianan mester bay enfoca riba aumento di productividad como caminda pa haya mas entrada y mas ganashi. Mi ta spera cu definitivamente e era di crecemento mediante importacion ilimita di trahador ta pa pasado. E sistema ey sigur no ta contribui na un desaroyo economico y social duradero. Na diferente ocasion mi a expresa cu desaroyo economico di Aruba mester ta na interes y adelanto di Aruba y no na interes di inversionistanan pa haci mas ganashi. Si nos tin cu crece mediante trecemento di trahadornan di afor, cu nos ta pone nan biba den casnan inadecua, bao situacionnan socialmente no aceptable, mi no ta kere cu Aruba a gana. Creacion di situacionnan socialmente inaceptable pa creacion di bomnan social cu ningun di nos no sa ki dia ni ki ora e ta explota. Esnan cu ta pensa termino cortico lo apoya ciegamente e pensamento di crece economia pa e inversionista, pero tin otro pensamentonan tambe.
Ariba tereno di enseñanza tambe nos lo conoce retonan importante. Despues di e ciclonan di inovacion den enseñanza secundario, gobierno lo inicia cu papiamento den enseñanza basico. Nos mester sigui esaki cu wowonan critico. Sigur si considera cu papiamento su ortografia, manera poni den ley di 1976, no ta keda respeta den enseñanza. Verder un aña di reto atrobe pa wak con ta bay atende cu e demanda grandi pa inversionnan necesario.
Ariba tereno di husticia, e wowonan lo ta dirigi ariba e Alto Comisario nobo. Sigur despues cu parti di un rapport di Forensic Services a lek den prensa, e Alto Comisario nobo lo mester presenta cu solucionnan rapido pa e situacionnan preocupante cu nos a tuma nota di nan den prensa, cual nos ta spera cu pronto Ministro di Husticia informa Parlamento al respecto.
Airba tereno di Reino, e formacion di gobierno hulandes lo mester tin nos atencion. Cu un CDA den driving seat, acompaña pa un profesor Hirsh Balin, nos mester keda riba un alerta. Profesor Balin ta conoci pa ta un persona influyente den CDA, ademas di tin su pensamentonan basta bon formula pa loke ta e futuro cu e ta kere ta beneficia Aruba. Asina ela logra di haya partidonan den coalicion di Kabinete Balkenende II asina leu di pone den acuerdo di gobernacion cu Hulanda lo busca posicion di UPG pa nos. Como miembro di Raad van State di Reino, hunto cu otronan, a saca un rapport cu pensamentonan cla encuanto nos relacion cu Union Europeo. Awor cu e ta bek como ministro, den pleno centro di poder hulandes, no tin duda cu e lo trata di cristalisa su pensamentonan. Pesey nos aki banda mester ta extra alerto. Di PvdA, ruman partido, nos no ta spera mucho cos. Nos historia cu PvdA ariba tereno di structura estatal no ta di gaba. Ultimo añanan e acercamento ta mas mihor, pero un cos ta den oposicion y otro ta den gobierno. Christen Unie semper tabata positivo pa cu nos, pero atrobe CU ta keda un partido chikito cu lo tin nan prioridadnan otro caminda. E desaroyo aki ta haci e tri-partiet otro siman uno interesante. Cu algun cara nobo den e comision di tweede kamer, e trabao di lobby ta bira uno importante atrobe. Pesey no keda straño si boso topa miembronan di nos partido cenando of bebiendo algo cu parlamentarionan hulandes, ta un trabao di acercamento nos ta haciendo.
Di e gabinete nobo hulandes ta depende e negociasionnan cu lo bay tin mas den final di 2007 pa loke ta terenonan di entre otro husticia.
Mi no kier bay mas den extenso, pero cu e highlightnan aki mi ta spera di a indica cu pa 2007 ta un aña exitoso atrobe, nos mester traha duro. Tanto mi persona como boso representante como boso como esnan cu tambe tur dia di nobo mester lanta cu animo bay traha. Traha pa trece pan riba mesa pa boso famia, cual na su turno ta hiba nos pais tambe dilanti. Un bon 2007 yena cu bendicion, salud y hopi felicidad. 2007 ta bo aña, haci'e di bo.
Edwin Jacobs
Posted by Edwin Jacobs at 8:00 PM No comments:
Wednesday, December 27, 2006
ACUSACIONNAN DI MIKE EMAN DEN DIRECCION DI GOBERNADOR TA CONDENABLE Y INACEPTABLE
Un biaha mas Mike Eman ta mustra di ta masha onsportief ora e no haya su kier. Despues cu su intento di tuma over presidencia di Parlamento a faya siman pasa, awor e ta haya ta bon pa trata di trece duda den e persona di Gobernador di Aruba. E hecho aki mi ta condena categoricamente y ta haya tipo di politiqueria asina inaceptable. Gobernador di Aruba ta un figura a-politico cu no mester keda mescla den ningun discusion politico y mucho menos den politiqueria. Y hustamente pa esnan cu den pasado a opta pa mara mannan di Gobernador.
Gobernador como huez constitucional
Ora sr. Eman bisa pueblo cu Gobernador mester bay determina si e ta firma e ley y hunto cu otronan e ta manda carta pa Gobernador pa no firma esaki den cuadro di un discusion riba interpretacion di reglamento di ordo di Parlamento, sr. Eman kier pone Gobernador hunga e papel di un huez constitucional. Y e papel aki sr. Gobernador no a keda encarga cun’e y nunca por keda encarga cun’e tampoco, mirando cu e ta pone Gobernador den un discusion politico cu ta afecta solamente su funcion. Y hustamente Gobernador den nos sistema estatal ta un figura para riba tur partido y cu ta mara fuertemente na ley. Y hasta ta asina cu ta Prome Ministro ta carga responsabilidad politico pa loke Gobernador ta haci y keda sin haci. E hecho cu sr. Eman ta trata di hinca Gobernador den e posicion ey, mester keda considera como un abuso di marca mayor. Sr. Eman sa masha bon cu hamas sr. Gobernador por Sali defende su mes, ya cu e ta cay bao responsabilidad ministrial. Abusando di e posicion dificil di Gobernador, sr. Eman ta expone Gobernador na opinion publico, introduciendo su persona den un discusion netamente politico.
Caso Glenbert Croes
Y hilaridad di e asunto aki ta cu ta netamente AVP tabata e partido cu den pasado a dicidi di mara mannan di Gobernador. E caso ta cu despues di eleccion di 1997, caminda AVP pa sirbi su interesnan particular a nenga un zakenkabinet cu MEP, a dicidi di sigui cu OLA den gobierno. Na momento di a presenta sr. G. Croes como ministro, kende su integridad tabata den duda pisa, Gobernador a nenga su candidatura den cuadro di bon gobernacion. Partido AVP cu miedo di enfrenta un otro eleccion, a reacciona formando un comision bao presidencia di sr. van der Griendt. Y e comision aki su conclusion principal ta cu nombracion di ministronan ta un asunto exclusivo di Parlamento. Y cu Gobernador no tin ningun papel di hunga den e tarea di garantisa bon gobernacion riba nos isla. Y e rapport di e comision aki a conduci cu a mara mannan di Gobernador den cuadro di su tarea di Reino y t’e awe e rapport ta vigente. Y awe ta hustamente partido AVP ta exigi pa Gobernador actua otro y asumi responsablidad politico.
Tarea di Gobernador
Ora tende sr. Eman papia riba Gobernador, ta bon pa nos tin na mente e tarea cu Gobernador tin na momento di firma leynan. Articulo 21 di reglamento di Gobernador ta masha cla riba esaki. E articulo ta prescribi cu prome cu Gobernador firma un ley cu e ricibi, e mester determina cu esaki no ta encontra di Statuut, tratadonan internacional, ley di Reino, un decreto gubernamental di reino of di interesnan di cual Reino ta para garantia pa nan. Y aki nos ta constata cu ningun disputa crea pa minoria den Parlamento ta forma parti di esaki. Gobernador ta toets e concepto di ley na otro leynan mas halto cun’e y si nan no ta conflictivo, sr. Gobernador ta bay over na firma. Hasta si Gobernador ta pensa cu e ley ta conflictivo, no ta na Gobernador pa dicidi esaki, pero na Gobierno di Reino. Pesey e intentonan di AVP y su alianza pa trece posicion di Gobernador den discusion ta nada mas cu un atake directo di AVP ariba Gobernador. Un biaha mas nos ta condena esaki totalmente.
Sr. Eman, cu su derecho, a trata di haci lo posible pa evita e ley di BBO. Cu su derecho, sr. Eman a pasa riba otronan convertiendo su mes de facto como lider di MPA y RED hunto. Pero na final sr. Eman su sentido democratico tambe mester mustr’e cu den democracia e mayoria ta esun cu ta dicidi, despues di considera loke minoria presenta. Y den e caso aki e mester yega na acepta cu e mayoria den Parlamento a aproba e ley di BBO. En bes di sinta tira lodo riba institutonan a-politico, e mester acepta regla basico di democracia. Y un dicho pa e corda semper: el que de espada vive, de …….
Edwin Jacobs
Gobernador como huez constitucional
Ora sr. Eman bisa pueblo cu Gobernador mester bay determina si e ta firma e ley y hunto cu otronan e ta manda carta pa Gobernador pa no firma esaki den cuadro di un discusion riba interpretacion di reglamento di ordo di Parlamento, sr. Eman kier pone Gobernador hunga e papel di un huez constitucional. Y e papel aki sr. Gobernador no a keda encarga cun’e y nunca por keda encarga cun’e tampoco, mirando cu e ta pone Gobernador den un discusion politico cu ta afecta solamente su funcion. Y hustamente Gobernador den nos sistema estatal ta un figura para riba tur partido y cu ta mara fuertemente na ley. Y hasta ta asina cu ta Prome Ministro ta carga responsabilidad politico pa loke Gobernador ta haci y keda sin haci. E hecho cu sr. Eman ta trata di hinca Gobernador den e posicion ey, mester keda considera como un abuso di marca mayor. Sr. Eman sa masha bon cu hamas sr. Gobernador por Sali defende su mes, ya cu e ta cay bao responsabilidad ministrial. Abusando di e posicion dificil di Gobernador, sr. Eman ta expone Gobernador na opinion publico, introduciendo su persona den un discusion netamente politico.
Caso Glenbert Croes
Y hilaridad di e asunto aki ta cu ta netamente AVP tabata e partido cu den pasado a dicidi di mara mannan di Gobernador. E caso ta cu despues di eleccion di 1997, caminda AVP pa sirbi su interesnan particular a nenga un zakenkabinet cu MEP, a dicidi di sigui cu OLA den gobierno. Na momento di a presenta sr. G. Croes como ministro, kende su integridad tabata den duda pisa, Gobernador a nenga su candidatura den cuadro di bon gobernacion. Partido AVP cu miedo di enfrenta un otro eleccion, a reacciona formando un comision bao presidencia di sr. van der Griendt. Y e comision aki su conclusion principal ta cu nombracion di ministronan ta un asunto exclusivo di Parlamento. Y cu Gobernador no tin ningun papel di hunga den e tarea di garantisa bon gobernacion riba nos isla. Y e rapport di e comision aki a conduci cu a mara mannan di Gobernador den cuadro di su tarea di Reino y t’e awe e rapport ta vigente. Y awe ta hustamente partido AVP ta exigi pa Gobernador actua otro y asumi responsablidad politico.
Tarea di Gobernador
Ora tende sr. Eman papia riba Gobernador, ta bon pa nos tin na mente e tarea cu Gobernador tin na momento di firma leynan. Articulo 21 di reglamento di Gobernador ta masha cla riba esaki. E articulo ta prescribi cu prome cu Gobernador firma un ley cu e ricibi, e mester determina cu esaki no ta encontra di Statuut, tratadonan internacional, ley di Reino, un decreto gubernamental di reino of di interesnan di cual Reino ta para garantia pa nan. Y aki nos ta constata cu ningun disputa crea pa minoria den Parlamento ta forma parti di esaki. Gobernador ta toets e concepto di ley na otro leynan mas halto cun’e y si nan no ta conflictivo, sr. Gobernador ta bay over na firma. Hasta si Gobernador ta pensa cu e ley ta conflictivo, no ta na Gobernador pa dicidi esaki, pero na Gobierno di Reino. Pesey e intentonan di AVP y su alianza pa trece posicion di Gobernador den discusion ta nada mas cu un atake directo di AVP ariba Gobernador. Un biaha mas nos ta condena esaki totalmente.
Sr. Eman, cu su derecho, a trata di haci lo posible pa evita e ley di BBO. Cu su derecho, sr. Eman a pasa riba otronan convertiendo su mes de facto como lider di MPA y RED hunto. Pero na final sr. Eman su sentido democratico tambe mester mustr’e cu den democracia e mayoria ta esun cu ta dicidi, despues di considera loke minoria presenta. Y den e caso aki e mester yega na acepta cu e mayoria den Parlamento a aproba e ley di BBO. En bes di sinta tira lodo riba institutonan a-politico, e mester acepta regla basico di democracia. Y un dicho pa e corda semper: el que de espada vive, de …….
Edwin Jacobs
Posted by Edwin Jacobs at 3:01 PM No comments:
Saturday, December 23, 2006
LEY DI BBO FIRMA Y PROCLAMA COMO LEY
Despues cu Parlamento di Aruba a duna su aprobacion den forma unanime na e ley di BBO, awe nos a keda informa cu sr. Gobernador y demas ministronan responsable a firma esaki y ela keda proclama den Gazeta Oficial di Aruba como un ley cu ta drenta na vigor entrante prome di januari 2007.
Nota di cambio
Durante tratamento di e ley di BBO den Parlamento, gobierno a presenta Parlamento un nota di cambio. Den e nota aki gobierno a cambia e ley di salario minimo pa pone esaki na 1.460 florin pa luna. Ademas a introduci un tarifa diferente pa empresanan cu ta exporta y cu no ta estableci den Free Zone. E tarifa aki ta 1%.
Un decision dificil, pero sirbiendo interes general
E decision di introduccion di BBO no tabata un decision facil. Sigur ora nos tabata conciente cu e ta bay afecta interes di esnan cu poder economico den nos comunidad. E grupo aki ta un grupo poderoso y cu ta domina hopi sector den nos comunidad. Pueblo mes por a determina con e grupo aki ta domina partidonan politico y lidernan sindical. Hamas desde Status Aparte por a mira un grupo asina grandi sirbi un solo interes particular. E loke nan a lubida den henter e asunto aki tabata cu poder di placa no ta tur cos riba mundo. Cumprando lidernan politico y lidernan sindical, no ta nifica cu bo tin pueblo bo tras. Gobierno di MEP y tur integrante di partido MEP a traha masha duro mes pa splica pueblo e otro banda di e medaya. Y mirando e asistencia pober na e manifestacionnan cu e aliansa monstruoso aki a organisa, tabata definitivo cu pueblo no ta sostene e organisacionnan aki.
Nos a tuma un decision dificil, pero semper pensando con pa sirbi e interes general mas mihor. Semper pensando con nos por garantiza nos hendenan un mas y mihor calidad di bida. Nos tin fe y conviccion cu nos lo alcanza e metanan cu nos ta propone nos mes y a compromete cu pueblo. For di aki mi ta desea di felicitia Ministro Swaen, kende tabata esun encarga cu e tarea dificil aki di prepara, defende y introduci e ley di BBO. Y keremi, ainda su trabao dificil no a termina. E implementacion ta mes of mas importante ainda. Nilo, pabien y forza pa sigui cu e trabao na bienestar di pueblo engeneral.
Edwin Jacobs
Nota di cambio
Durante tratamento di e ley di BBO den Parlamento, gobierno a presenta Parlamento un nota di cambio. Den e nota aki gobierno a cambia e ley di salario minimo pa pone esaki na 1.460 florin pa luna. Ademas a introduci un tarifa diferente pa empresanan cu ta exporta y cu no ta estableci den Free Zone. E tarifa aki ta 1%.
Un decision dificil, pero sirbiendo interes general
E decision di introduccion di BBO no tabata un decision facil. Sigur ora nos tabata conciente cu e ta bay afecta interes di esnan cu poder economico den nos comunidad. E grupo aki ta un grupo poderoso y cu ta domina hopi sector den nos comunidad. Pueblo mes por a determina con e grupo aki ta domina partidonan politico y lidernan sindical. Hamas desde Status Aparte por a mira un grupo asina grandi sirbi un solo interes particular. E loke nan a lubida den henter e asunto aki tabata cu poder di placa no ta tur cos riba mundo. Cumprando lidernan politico y lidernan sindical, no ta nifica cu bo tin pueblo bo tras. Gobierno di MEP y tur integrante di partido MEP a traha masha duro mes pa splica pueblo e otro banda di e medaya. Y mirando e asistencia pober na e manifestacionnan cu e aliansa monstruoso aki a organisa, tabata definitivo cu pueblo no ta sostene e organisacionnan aki.
Nos a tuma un decision dificil, pero semper pensando con pa sirbi e interes general mas mihor. Semper pensando con nos por garantiza nos hendenan un mas y mihor calidad di bida. Nos tin fe y conviccion cu nos lo alcanza e metanan cu nos ta propone nos mes y a compromete cu pueblo. For di aki mi ta desea di felicitia Ministro Swaen, kende tabata esun encarga cu e tarea dificil aki di prepara, defende y introduci e ley di BBO. Y keremi, ainda su trabao dificil no a termina. E implementacion ta mes of mas importante ainda. Nilo, pabien y forza pa sigui cu e trabao na bienestar di pueblo engeneral.
Edwin Jacobs
Posted by Edwin Jacobs at 1:51 PM No comments:
SECUESTRO DI STOEL DI PRESIDENCIA DI PARLAMENTO TA UN ATENTADO ORDINARIO CONTRA DEMOCRACIA
Tratamento di BBO, completamente legal
Diahuebs atardi durante tratamento di e punto di agenda di concepto ley di iniciativa den cuadro di verlof di embrazo, Parlamento a keda confronta cu acto nunca bisto den historia parlamentario di nos pais. Den nan ultimo intento pa para e tratamento y introduccion di e ley di BBO, oposicion a bay over na secuestra e stoel di Presidente di Parlamento. Dicho acto ta ser considera como un atentado contra democracia di nos pais.
E caso
E agenda pa trata durante e reunion publico aki tabata indica cu di dos punto di agenda lo ta e ley iniciativa relaciona cu verlof di embrazo, sigui pa tratamento di e concepto di ley di BBO. Pa e concepto di ley iniciativa, Presidente di Parlamento, sra. Ras, ta figura como un di e parlamentarionan cu e tuma over e iniciativa na 2001. Na momento cu sra. Ras a dicidi cu e ta bay defende e concepto di ley aki, nos mester aplica nos reglamento di ordo di Parlamento di Aruba. E reglamento di ordo ta prescribi cu na momento cu Presidente di Parlamento dicidi di participa na discusion y debate den reunion publico, ta surgi e vacatura di e presidente di e reunion. E prome miembro pa yena e vacatura aki ta e vice-presidente di Parlamento. Den e caso aki sra. Van Poppel-Marquez. Sra. Marquez tambe a dicidi como un di esnan cu a tuma over e iniciativa na 2001 di participa na e debate pa defende su trabao. Pues e vacatura ta keda habri. Segun nos reglamento di ordo, e siguiente cu ta bin na turno pa yena e vacatura ta e presidente di e periodo anterior. Aki a surgi un diferencia den interpretacion door di huristanan di Parlamento. Kiko realmente periodo anterior ta nifica. E kiermeen e aña parlamentario anterior of constelacion anterior. Na final a scoge pa e interpretacion di aña parlamentario. Esaki ta nifica cu e mes un dos miembronan cu a dicidi pa participa na e debate ta esnan yama pa yena e vacatura y esaki no por ta posible.
Segun reglamento e siguiente ta e miembro cu mas aña den Parlamento. E miembro en cuestion, sra. Haynes, no tabata presente y por lo tanto e vacatura a keda existi. Segun reglamento e siguiente ta e miembro di Parlamento cu mas edad. Den e caso aki esaki ta sr. Dumfries di fraccion di MEP. Pues, segun nos reglamento sr. Dumfries a asumi presidencia di e reunion pa tratamento di punto di agenda number 2. Esaki sin ningun protesta di ningun miembro di Parlamento. Asina e vacatura cu tabata tin pa presidi e reunion a keda yena segun nos leynan.
Despues di un suspencion merdia, e reunion a reanuda cu sr. Dumfries como presidente, conforme ley. Un dado momento sra. Haynes a presenta, firma lista di presencia y cuminsa exigi e funcion di presidente di reunion, cual no tabata disponible. Sr. Dumfries a continua cu e reunion pero e desordo di miembronan di fraccion di AVP tabata impedi e bon ordo di e reunion. E momento ey sr. Dumfries a suspende e reunion y a pidi griffier di Parlamento pa nan bay delibera con ta bay atende cu e desorden di miembronan. Na momento cu sr. Dumfries a lanta di e stoel di presidente, sra. Haynes a bay over na secuestra e stoel (gijzel), alegando cu e ta presidi e punto.
AVP ta robes
E ponencia di sra. Haynes y AVP ta completamente robes. E motibo ta cu na momento cu sra. Haynes a presenta na reunion no tabata tin e vacatura di presidente di e reunion. E vacatura aki a keda yena mainta na momento di a habri e punto y cu sra. Haynes no tabata presente. Pues mientras cu sr. Dumfries ta na e reunion e vacatura di presidente ta yena. E unico momento cu sra. Haynes por ocupa e posicion di presidente di e reunion tabata si en caso sr. Dumfries a renuncia e posicion di presidente. Cual sr. Dumfries ningun momento a haci. Pues sra. Haynes tabata bastante laat pa reclama un derecho. Mainta na momento cu sra. Ras a dicidi di bay den discusion, sra. Haynes tabata riba lista pa yena e vacatura, pero na momento cu a yena e vacatura, Sra. Haynes no por claim un vacatura cu no ta existi. Y pesey ta conclui cu e ocupacion ilegal di e stoel di presidente den sala di Parlamento ta nada otro cu un acto di secuestro.
Procedura pa libera e stoel
Den nos sistema parlamentario y den nos democracia, e stoel di Presidente di Parlamento ta simbolo hopi importante. Ta mediante eleccionnan liber, caminda pueblo di Aruba ta expresa su deseo pa su representacion, e constelacion di Parlamento ta keda determina. Y abase di e expresion popular y democratico, e Presidente di Parlamento ta keda eligi. Y e Presidente ta haya su honornan como tal den nos sala, mediante su stoel. Mescos cu un rey of reina tin su trono, simbolo di su posicion, un Presidente di Parlamento tin su stoel den sala di Parlamento, simbolo di su posicion. Y cualkier intento pa evita e expresion democratico y popular ta nada otro cu un atentado ordinario contra democracia. Y pesey di ora cu a tuma nota di e secuestro, Presidente di Parlamento, como autoridad maximo den Parlamento a cuminsa cu e proceduranan pa libera e stoel. Primeramente Presidente a convoca tur lidernan di fraccion cerca dje. Den e reunion aki ela haci e peticion na sr. Eman di AVP pa deshaci di e ocupacion ilegal di e stoel di Presidente. Sr. Eman retundamente a nenga di haci esaki. E siguiente paso tabata pa evalua uso di forza policial pa deshaci di e ocupacion ilegal. Aki e proceso a tuma hopi tempo mes. Primeramente mester a warda refuerzo policial. Despues a dicidi di trece Alto Comisario di Polis pa atende e caso, mirando cu nos ta tratando cu un caso di nivel hopi halto y cu ta atacha e principionan basico di nos pais, esta nos democracia.
Na momento cu Alto Comisario a yega y a delibera cu Presidente di Parlamento, e scenario extremo a keda pinta, abase di autoridad investi den nos Presidente di Parlamento. A opta pa no yega asina leu y Alto Comisario a bay papia cu sr. Eman, den un intento pa soluciona e secuestro di boluntad propio. Esaki atrobe tabata envano.
Mudamento di presidencia
Mirando e situacion tenso den publico y den Parlamento, a dicidi di busca e salida mas pacifico posible. Pa prome biaha den historia parlamentario di Aruba y di Reino y di mundo civilisa, a dicidi di muda presidencia di Parlamento for di e sitio instala p’e den sala pa e seccion destina pa gobierno. Aki e presidente legitimo di e reunion, sr. Dumfries a bay over na reanuda e reunion publico y conforme nos reglamento a wanta e tratamento di e punto di agenda number 2 y a suspende e reunion pa permiti Presidente di Parlamento asumi su funcion como presidente di e reunion.
DESALOHAMIENTO DI E STOEL
Asumiendo su tareanan, miembronan di fraccion di AVP den nan ultimo intento pa stroba henter e discusion y debate riba BBO a cuminsa ta insulta y ataca na un forma reprochable Presidente di Parlamento. Haciendo uso di e autoridad cu ley ta dun’e. Presidente a expulsa sr. Sevinger di AVP for di sala, bao escolta policial, despues cu ela duna e miembro aki 3 waarschuwing. Despues cu sr. Sevinger a keda saca di e sala, Presidente a pasa over pa desaloha e stoel di presidente. Despues di a pidi sra. Haynes tres biaha pa desocupa e stoel, Presidente a expulsa sra. Haynes for di sala, cu escolta policial. Di e forma aki, na un manera diligente, den cuadro di nos leynan, a libera e stoel di Presidente di Parlamento, simbolo di nos democracia, for di e secuestro di sra. Haynes y fraccion di AVP. Pa prome biaha Parlamento ta pasa den un situacion asina y ta logra na un forma legal, pero firme den conviccion di libera e stoel. Opositornan por papia di error di nobato, pero nos a costuma cu e insultonan di nos opositornan, tanto politico, prensa como otronan. E insultonan ey no ta afecta nos den nada. Loke ta conta pa nos ta resultado. Punto.
Edwin Jacobs
Diahuebs atardi durante tratamento di e punto di agenda di concepto ley di iniciativa den cuadro di verlof di embrazo, Parlamento a keda confronta cu acto nunca bisto den historia parlamentario di nos pais. Den nan ultimo intento pa para e tratamento y introduccion di e ley di BBO, oposicion a bay over na secuestra e stoel di Presidente di Parlamento. Dicho acto ta ser considera como un atentado contra democracia di nos pais.
E caso
E agenda pa trata durante e reunion publico aki tabata indica cu di dos punto di agenda lo ta e ley iniciativa relaciona cu verlof di embrazo, sigui pa tratamento di e concepto di ley di BBO. Pa e concepto di ley iniciativa, Presidente di Parlamento, sra. Ras, ta figura como un di e parlamentarionan cu e tuma over e iniciativa na 2001. Na momento cu sra. Ras a dicidi cu e ta bay defende e concepto di ley aki, nos mester aplica nos reglamento di ordo di Parlamento di Aruba. E reglamento di ordo ta prescribi cu na momento cu Presidente di Parlamento dicidi di participa na discusion y debate den reunion publico, ta surgi e vacatura di e presidente di e reunion. E prome miembro pa yena e vacatura aki ta e vice-presidente di Parlamento. Den e caso aki sra. Van Poppel-Marquez. Sra. Marquez tambe a dicidi como un di esnan cu a tuma over e iniciativa na 2001 di participa na e debate pa defende su trabao. Pues e vacatura ta keda habri. Segun nos reglamento di ordo, e siguiente cu ta bin na turno pa yena e vacatura ta e presidente di e periodo anterior. Aki a surgi un diferencia den interpretacion door di huristanan di Parlamento. Kiko realmente periodo anterior ta nifica. E kiermeen e aña parlamentario anterior of constelacion anterior. Na final a scoge pa e interpretacion di aña parlamentario. Esaki ta nifica cu e mes un dos miembronan cu a dicidi pa participa na e debate ta esnan yama pa yena e vacatura y esaki no por ta posible.
Segun reglamento e siguiente ta e miembro cu mas aña den Parlamento. E miembro en cuestion, sra. Haynes, no tabata presente y por lo tanto e vacatura a keda existi. Segun reglamento e siguiente ta e miembro di Parlamento cu mas edad. Den e caso aki esaki ta sr. Dumfries di fraccion di MEP. Pues, segun nos reglamento sr. Dumfries a asumi presidencia di e reunion pa tratamento di punto di agenda number 2. Esaki sin ningun protesta di ningun miembro di Parlamento. Asina e vacatura cu tabata tin pa presidi e reunion a keda yena segun nos leynan.
Despues di un suspencion merdia, e reunion a reanuda cu sr. Dumfries como presidente, conforme ley. Un dado momento sra. Haynes a presenta, firma lista di presencia y cuminsa exigi e funcion di presidente di reunion, cual no tabata disponible. Sr. Dumfries a continua cu e reunion pero e desordo di miembronan di fraccion di AVP tabata impedi e bon ordo di e reunion. E momento ey sr. Dumfries a suspende e reunion y a pidi griffier di Parlamento pa nan bay delibera con ta bay atende cu e desorden di miembronan. Na momento cu sr. Dumfries a lanta di e stoel di presidente, sra. Haynes a bay over na secuestra e stoel (gijzel), alegando cu e ta presidi e punto.
AVP ta robes
E ponencia di sra. Haynes y AVP ta completamente robes. E motibo ta cu na momento cu sra. Haynes a presenta na reunion no tabata tin e vacatura di presidente di e reunion. E vacatura aki a keda yena mainta na momento di a habri e punto y cu sra. Haynes no tabata presente. Pues mientras cu sr. Dumfries ta na e reunion e vacatura di presidente ta yena. E unico momento cu sra. Haynes por ocupa e posicion di presidente di e reunion tabata si en caso sr. Dumfries a renuncia e posicion di presidente. Cual sr. Dumfries ningun momento a haci. Pues sra. Haynes tabata bastante laat pa reclama un derecho. Mainta na momento cu sra. Ras a dicidi di bay den discusion, sra. Haynes tabata riba lista pa yena e vacatura, pero na momento cu a yena e vacatura, Sra. Haynes no por claim un vacatura cu no ta existi. Y pesey ta conclui cu e ocupacion ilegal di e stoel di presidente den sala di Parlamento ta nada otro cu un acto di secuestro.
Procedura pa libera e stoel
Den nos sistema parlamentario y den nos democracia, e stoel di Presidente di Parlamento ta simbolo hopi importante. Ta mediante eleccionnan liber, caminda pueblo di Aruba ta expresa su deseo pa su representacion, e constelacion di Parlamento ta keda determina. Y abase di e expresion popular y democratico, e Presidente di Parlamento ta keda eligi. Y e Presidente ta haya su honornan como tal den nos sala, mediante su stoel. Mescos cu un rey of reina tin su trono, simbolo di su posicion, un Presidente di Parlamento tin su stoel den sala di Parlamento, simbolo di su posicion. Y cualkier intento pa evita e expresion democratico y popular ta nada otro cu un atentado ordinario contra democracia. Y pesey di ora cu a tuma nota di e secuestro, Presidente di Parlamento, como autoridad maximo den Parlamento a cuminsa cu e proceduranan pa libera e stoel. Primeramente Presidente a convoca tur lidernan di fraccion cerca dje. Den e reunion aki ela haci e peticion na sr. Eman di AVP pa deshaci di e ocupacion ilegal di e stoel di Presidente. Sr. Eman retundamente a nenga di haci esaki. E siguiente paso tabata pa evalua uso di forza policial pa deshaci di e ocupacion ilegal. Aki e proceso a tuma hopi tempo mes. Primeramente mester a warda refuerzo policial. Despues a dicidi di trece Alto Comisario di Polis pa atende e caso, mirando cu nos ta tratando cu un caso di nivel hopi halto y cu ta atacha e principionan basico di nos pais, esta nos democracia.
Na momento cu Alto Comisario a yega y a delibera cu Presidente di Parlamento, e scenario extremo a keda pinta, abase di autoridad investi den nos Presidente di Parlamento. A opta pa no yega asina leu y Alto Comisario a bay papia cu sr. Eman, den un intento pa soluciona e secuestro di boluntad propio. Esaki atrobe tabata envano.
Mudamento di presidencia
Mirando e situacion tenso den publico y den Parlamento, a dicidi di busca e salida mas pacifico posible. Pa prome biaha den historia parlamentario di Aruba y di Reino y di mundo civilisa, a dicidi di muda presidencia di Parlamento for di e sitio instala p’e den sala pa e seccion destina pa gobierno. Aki e presidente legitimo di e reunion, sr. Dumfries a bay over na reanuda e reunion publico y conforme nos reglamento a wanta e tratamento di e punto di agenda number 2 y a suspende e reunion pa permiti Presidente di Parlamento asumi su funcion como presidente di e reunion.
DESALOHAMIENTO DI E STOEL
Asumiendo su tareanan, miembronan di fraccion di AVP den nan ultimo intento pa stroba henter e discusion y debate riba BBO a cuminsa ta insulta y ataca na un forma reprochable Presidente di Parlamento. Haciendo uso di e autoridad cu ley ta dun’e. Presidente a expulsa sr. Sevinger di AVP for di sala, bao escolta policial, despues cu ela duna e miembro aki 3 waarschuwing. Despues cu sr. Sevinger a keda saca di e sala, Presidente a pasa over pa desaloha e stoel di presidente. Despues di a pidi sra. Haynes tres biaha pa desocupa e stoel, Presidente a expulsa sra. Haynes for di sala, cu escolta policial. Di e forma aki, na un manera diligente, den cuadro di nos leynan, a libera e stoel di Presidente di Parlamento, simbolo di nos democracia, for di e secuestro di sra. Haynes y fraccion di AVP. Pa prome biaha Parlamento ta pasa den un situacion asina y ta logra na un forma legal, pero firme den conviccion di libera e stoel. Opositornan por papia di error di nobato, pero nos a costuma cu e insultonan di nos opositornan, tanto politico, prensa como otronan. E insultonan ey no ta afecta nos den nada. Loke ta conta pa nos ta resultado. Punto.
Edwin Jacobs
Posted by Edwin Jacobs at 1:49 PM No comments:
Thursday, December 21, 2006
AGENDA DI DIAHUEBS AMPLIA CU BBO Y INVOERRECHTEN
Ayera miembro di Parlamento a ricibi un convocatorio nobo pa e reunion publico di awe mianta 11'or. E agenda a keda amplia cu dos punto. E agenda ta como lo siguiente:
1. Correspondencia
2. Concepto di ley iniciativa pa cambia ley civil, ley di aseguro di malesa y ley di aseguro di accidente.
3. Concepto di ley regardando BBO
4. Concepto di ley pa ratifica e decreto gubernamental; pa cambia articulo 127 do ley di in-, uit- y doorvoer.
Pa loke ta e contestanan di gobierno riba e preguntanan di Parlamento, mi tin esaki nan disponible. Si tin persona interesa, comunica esaki na ejacobs@setarnet.aw.
Edwin Jacobs
1. Correspondencia
2. Concepto di ley iniciativa pa cambia ley civil, ley di aseguro di malesa y ley di aseguro di accidente.
3. Concepto di ley regardando BBO
4. Concepto di ley pa ratifica e decreto gubernamental; pa cambia articulo 127 do ley di in-, uit- y doorvoer.
Pa loke ta e contestanan di gobierno riba e preguntanan di Parlamento, mi tin esaki nan disponible. Si tin persona interesa, comunica esaki na ejacobs@setarnet.aw.
Edwin Jacobs
Posted by Edwin Jacobs at 8:49 AM No comments:
Subscribe to: Posts (Atom)


text:
Den Futbol di Weganan Interinsular: Aruba 2 y Aruba 1 ta duna bon bataya pero Kolegio Kristo Bon Wardador di Boneiro ta bira Campeon Fin di siman tabata uno deportivo, na unda cu hobennan di Aruba, Boneiro y Corsou a enfrenta Continue reading
Resultadonan di e di 6 Ultimate International Taekwondo Cup
Resultadonan di e di 6 Ultimate International Taekwondo Cup. Diasabra ultimo den Centro di Bario Brazil a conta cu participacion di 6 scol di Taekwondo di Aruba y un team di 4 atleta for di Suriname na e di 6 Ultimate International Taekwondo Cup Continue reading
Ribanganga.com ganga pa 15 april 2014
4sale set di mc riem plus tire 6 bolts 20 inch chrome & flat black den hopi bn condicion pa 2500fl pa info 6901320 •• Ta buska bb den bn condicion cumpra ping if u have one pa info pin24C2862A •• 4sale scooter bera 150cc pa info 7364542 •• Continue reading


text:
NOS LECTORNAN TA PUNTRA ...
Pakico Dios Ta Permiti Hende Poderoso Abusa di Hende Debil?
Bijbel ta contene algun relato di hende poderoso cu a abusa di hende debil. Un ehempel di esey ta e caso di Nabot. * Acab, un rey di Israel di siglo 10 prome cu Cristo, a permiti su casa Jezabel laga mata Nabot y su yiunan pa asina e por a haya Nabot su cunucu di wendruif. (1 Reynan 21:1-16; 2 Reynan 9:26) Pakico Dios a permiti e mal uzo di poder aki?
“Dios ... no por gaña.”
Laga nos para keto na un motibo importante: Dios no por gaña. (Tito 1:2) Kico esaki tin di haber cu mal uzo di poder? Wel, na principio, Dios a spierta sernan humano cu si nan rebela contra dje, esey lo hiba na morto. Dicho echo, pasobra for di dia cu nan a rebela den e hofi di Eden, nan no por a scapa for di e castigo di morto. De echo, e prome morto cu a cay—ora Cain a mata su ruman Abel—tabata resultado di mal uzo di poder.—Genesis 2:16, 17; 4:8.
Bijbel ta bisa cu for di e tempo ey padilanti “hende a eherce autoridad riba un otro hende pa su daño.” (Eclesiastes 8:9) E palabranan ey a cumpli? Sigur cu si. Por ehempel, Jehova a spierta su pueblo, e nacion di Israel, cu nan reynan lo a oprimi nan y pone nan sclama na dje pa yudansa. (1 Samuel 8:11-18) Hasta e rey sabi Salomon a oprimi e pueblo door di cobra demasiado belasting. (1 Reynan 11:43; 12:3, 4) Y reynan malbado, manera Acab, tabata hopi mas cruel ainda. Awor, puntra bo mes: Si Dios a evita e cosnan aki di sosode, lo e no a contradeci su mes palabranan?
“Hende a eherce autoridad riba un otro hende pa su daño.”
Corda tambe cu Satanas ta pretende cu hende ta sirbi Dios pa motibonan egoista. (Job 1:9, 10; 2:4) Si Dios a proteha su sirbidornan contra tur forma di mal uzo di poder, lo e no ta dunando Satanas rason? Y si Dios a preveni tur forma di opresion, lo e no ta responsabel pa un mentira mas grandi ainda, esta, cu hende por goberna nan mes sin Dios? Pero Bijbel ta bisa net lo contrario: Hende simplemente no ta capaz pa goberna nan mes. (Jeremias 10:23) Nos mester di e Reino di Dios; e ta e unico gobierno cu por caba cu inhusticia.
Pero esey ta nifica cu Dios no ta haciendo nada pa caba cu opresion? No. Tin dos cos cu e ta haciendo caba: Na prome luga, e ta saca na cla actonan di mal uzo di poder. Por ehempel, su Palabra ta revela tur detaye di e complot cu Jezabel a traha contra Nabot. Tambe Bijbel ta mustra cu tras di e actonan malbado ey tin un gobernador poderoso cu ta purba di sconde su identidad. (Juan 14:30; 2 Corintionan 11:14) Segun Bijbel, esey ta Satanas e Diabel. Door di saca maldad y opresion y su berdadero fuente na cla, Dios ta yuda nos keda leu for di maldad. Di e manera ey, e ta proteha nos futuro eterno.
Na di dos luga, Dios ta garantisa nos cu lo e caba cu mal uzo di poder. E manera cu el a desenmascara, husga y castiga Acab cu Jezabel, y tambe hopi otro hende malbado, ta duna nos e siguransa cu un dia lo e castiga tur hende cu ta haci malo. (Salmo 52:1-5) Tambe Dios ta duna nos speransa confiabel cu pronto lo e elimina e mal efectonan di maldad y opresion pa esnan cu ta stim’e. * Pues, lo yega e dia cu e homber fiel Nabot y su yiunan lo biba pa semper den paradijs riba tera, caminda lo no tin inhusticia mas.—Salmo 37:34.
^ par. 3 Wak e articulo “Imita Nan Fe” den e revista aki.
^ par. 8 Wak capitulo 11 di e buki Kico Bijbel Ta Siña Realmente? publica pa testigonan di Jehova.


text:
UTRECHT – Hello mi hendenan! Boso homegirl ta oficialmente un autor. Diabierna dia 24 di november cu yen ansha mi a bay post busca e cahanan di mi bukinan. Un collection di poesia titula “Cold Coffee” ta publica bou mi nomber. Orguyoso y contento mi ta warda mi fiesta diahuebs binidero. Pero bon ban papia!
Mino kier papia mucho tocante mi bida personal, mi ta sinti manera cu e columna aki ta mas tanto destina pa critica social cu pa cualkier otro cos. Ainda mi ta sinti manera cu mi tuma espacio cu no ta dimi ora mi ta “make it all about me”. Pero miso ta pensa, mi bida ta mi prototipo. E manera den cual mi ta wak cosnan, ta un causa directo di mi experiencianan. Pues no tin manera di separa e columna di mi bida personal pasobra e columna ta depende di mi pensamentonan pa e por haya bida. Awo, si mi hinca experiencianan di mi bida den un contexto mas amplio e ora e ta bira un storia cu mas hende por beneficia di dje.
Lagami conta boso algo, probechando di e euforia di tin mi prome buki den mi man. Tempo mi a cuminsa skirbi hopi hende tabata harimi. Muchanan den klas na MAVO tabata ter mi pisa. Pasobra mi tabata skirbi y hopi biaha sinti berguensa di esey mi a bira un easy target pa hende tenta. Den un manera, mino tabata comprende con pa “own” mi talento y mientras tur e mucha muhenan den klas tabata explora make up y mucha homber, ami tabata prefera lesa of skirbi poesia. Mi meneer di scheikunde tabata ansha cumi pasobra den les mino tabata pone atencion na dje. E tabata skirbi den klassenboek “Tja, Yakari doet niks in mijn les, ze zit gewoon haar poezie carriere te ontplooien”. Djei, mi gana e prome competencia di Arte di Palabra na Aruba, mas despues mi tabata skirbi speech pa muchanan cu tabata bay pa reina na scol. Hustle gewoon riba school plein. Pero con cu bay bin, nada no tabata parce di duna “validez” na locual mi tabata haci. E tabata keda algo stranjo, acompanja cu echo cu mi tabata tin basta sobrepeso den mi tiener jaren y mi no tabata necesariamente atractivo tampoco. Pues e tabata mas facil ainda pa tentami. E stereotipo di “fat sad girl that writes poetry” tabata fit mi bon. Mas hende tabata tentami mas contexto mi tabata tin pa skirbi.
Mi mama a cuminsa bisa hende cu mi ta skirbi. Djei e tabata bin cas bisami “Yakari, la gente me dice que los escritores se mueren de hambre”. Despues cu mi a gana Arte di Palabra cu 15 anja, mi a manera cay den un “dip” y pa algun anja mino a presenta niun caminda. Mientras cu e otro hobennan a bolbe e competencia anja tras di anja, ami nunca a bolbe a bek. Aunke nunca mi a stop di skirbi si, mi tabata pasa hopi tempo den mi camber sera. Online mi a haya un comunidad di poesia cu pa tempo largo a bira un refugio. Niun hende tabata comprende dicon mi tabata pasa tanto ora dilanti computer. Pakico mino por a ta un teenager normal y mustra interes den bati caya y date. Pero den e comunidad online ey mi a haya mi stem.
Nos tabata tene diferencia competencia online. Ehercicionan manera “skirbi un poema desde tal punto di bista”, “skirbi un poema basa riba titulo di un cancion” y mas cosnan por el estilo nos tabata poetanan di tur rasa di tur parti di mundo, di tur edad. Mirando bek, tur esey a haci dimi, den mi perspectiva anto, un miho escritora.
Moral di e storia ta cu bo tin cu sigui bo sonjonan te hasta ora hende no ta comprendanan.
Bo vision ta dibo, bo talento ta dibo. Pa cliche cu e por zona. Esunnan cu ta haribo, purba di menospreciabo na final ta hacibo mas fuerte. Niun hende tabata tin mucho expectativa dimi mi hendenan, pero nunca mi stop di haci locual mi tabata stima. Mi ta consehabo, haci mesun cos. Awe mi a dunabo mi ehempel, mayan abo por duna un otro hende esun dibo.


text:
Awe mainta a cuminsa circula rumornan cu un politico lo mester a haya conseho negativo den e screening pa minister pa e siguiente gobierno. Ministerio Publico ta forma parti di e proceso aki pero nan no ta e unico cu ta aporta na e conseho cu ta sali. Di parti di Ministerio Publico nos no por a haya ningun confirmacion riba conseho for di PG, pasobra esaki no ta algo publico. Pero Ministerio Publico si por a confirma cu nan ta cla cu nan conseho pa locual ta e screening. Nos a acudi na formador y lider di partido MEP Evelyn Wever-Croes riba e rumornan aki y si lo por a aclara si ta berdad cu tin un conseho negativo. El a contesta Bon Dia cu: “No. Esey no ta corecto. E proceso ta andando ainda. Asina cu tin algo di meld, mi ta laga boso sa.” E formador ta bisa cu tur cos ta canando su caminida normal. El a laga sa tambe cu en berdad Ministerio Publico no por duna e informacion aki. Nos lo keda pendiente riba cualkier desaroyo den esaki.
Nos a publica algun dia pasa cu segun nos fuentenan e cartera di Husticia ta bay pa Andin Bikker (POR), Turismo pa Dangui Oduber (MEP), minister Plenipotenciario pa Ady Thijsen (MEP). Tambe tin indicacion cu e cartera di Financia ta bay pa Xiomara Maduro (MEP). Pero nada di esaki a keda confirma cerca e formador.


text:
Guardacosta di Caribe Hulandes (KWCARIB) ayera merdia rond di 14.40 ora a haya informacion cu un boto piscador di nomber Maria 2 lo a bolter.
E boto e momento ey tabata na como 2 miya y mei zuid oost di Aruba. Tabatin 3 persna abordo, pero danki n’e yate ‘ Energy’ cu tabata den becindad, por a saca 2 di e personanan for di awa, pero un di 3 no por a ser haya.
Net n’e momento ey, e Cutter Panter di Guardacosta tambe tabata patruya y a ser dirigi pa APA N.V. pa bay den dicho direccion pa yuda cu e busqueda.
A base di informacion suministra pa Aruba Ports Authority (APA) y di e personal di yate ‘Energy’, a bin haya e di 3 persona pa mas o menos 15.20 ora na como mei miya zuid di Baby Beach y asina a ser treci abordo.
E persona aki a tene su mes na un jerry can, y asina por a mantene su cabez riba awa, te ora el a ser salba pa Panter. Despues di esaki, e dos otro personanan cu tabata abordo di Energy’ a ser tuma over dor di Panter pa hunto ser hiba p’e punto di sosten na Savaneta, unda tur 3 tabata sano y salvo. N’e autoridadnan corespondiente, nan mester a duna cuenta ta kico a pasa, cu nan boto a bolter y a bay perdi, unda esaki a hera costa nan bida.


text:
E reunion general di miembrecia di Women’s Club of Aruba (WCA) pa luna di maart tabatin como tema: “Hats Off / Hats On”.
Hats Off pa tuma despedida di sra. Clarette Refunjol como Miembro Honorario y Hats On pa yama bon-bini na sra. Hanneke Boekhoudt como Miembro Honorario nobo.
Despues cu ex-Presidente Vivian Storm a lesa e invocacion “Prayer for International Women’s Day”, e programa di honor a cuminsa.
A pone enfasis riba Dia di Hende Muher cu “A Shade of Purple”, cu tabata e color cu a wordo uza en general e aña aki pa celebracion di e dia aki.
WCA t’e unico club di hende muher na Aruba cu tin 82 aña di existencia, pues mas cu ocho decada.
E lugar caminda e reunion a ser teni, esta Renaissance Convention Center, tabata decora cu e colornan bunita di nos bandera, p’asina duna homenahe tambe na nos Dia di Himno y Bandera.
Tabata un dia historico pa WCA, pasobra nos organisacion no solamente a wordo honra cu bishita di Gobernador di Aruba, sr. Alfonso Boekhoudt, pero tambe cu bishita di ex-gobernadornan sr. Fredis Refunjol y mr. Olindo Koolman.
Tabata di elogia pa mira e tres mandatarionan hunto y nan tres di berdad a steal the show.
Esaki a bira un momento hopi special y emocional pa miembro Anna Geerman- Wever, kende a wordo reconoci riba e dia aki como Life Member.
Anna di Lago Heights a dedica hopi aña di su bida na trabou di boluntario pa nos comunidad y awor ta poco delicado di salud.
Artistanan invita p’e ocasion aki tabata Belen Kock- Marchena cu a declama su bunita poemanan; Esha Alwani, un hoben prometedor cu a caba di saca su cd nobo “Beautiful Esha” y trio Araguaney cu a deleita publico cu cancionnan tipico di Aruba, muy en especial cancionnan di Padu Lampe, nos Tata di Cultura.
Un y tur a sali hopi contento y satisfecho di e dia aki, cu sigur lo bay den historia como un dia unico!


text:
E guera entre e “Establishment” (na Hulandes: “de gevestigde orde”), hunto cu e clase elite (clase halto den sociedad) di un banda, y e pueblo na otro banda, por ser spera na Aruba tambe na aňa 2017.
E escandalo di siman: Prostitutanan bisti na politico!
(traduccion di e articulo original na Hulandes, den Solo di Pueblo di dialuna, 5/12/2016, pag. 14, parti 1).
Bo mester por ta di acuerdo cu mi, cu na tur parti di mundo – y sigur tambe aki na Aruba – politica ta un porkeria increiblemente vies y askeroso; e noticia cu Andin Bikker lo bin cu un lista di cooperacion combina cu ex-minister y ex-intregante di AVP, Otmar Oduber, tur caminda na Aruba ta wordo considera como un wega politico vies y sushi, cu un biaha mas ta demostra, y ta un prueba mas cu politiconan di awendia ta haci politica (comete politekeria) pa nan propio status y propio probecho, y cu politiconan ta santonan di cielo (schijnheiligen) grandi, y mentirosonan, kendenan no ta interesa at all den e bienestar di nos pueblo.
Andin Bikker, cueste loque cueste, mester bira minister di husticia toch? Esey ta su unico meta santo. Ay no, ta ki homber esey! Ki un homber vies, un prostituta ta keda hopi limpi banda di dje.
Cu tur su rason Nico van der Zee den Amigoe di dia 2 di December ta describi Andin como un balchi’ carni (“gehaktbal”), como un homber cu e carisma pues di un balchi’ carni. Y aki bo por añadi sin weso di lomba, y sin ningun clase di caracter.
ANDIN BIKKER, E HOMBER CU E CHARISMA DI UN BALCHI’ CARNI.
Playa (Oranjestad) a degrada te na un ciudad falso y vulgar, yen di colebra- y djacanan, y habitantenan di Aruba mester caba lihe cu nan na 2017.
Pa por salba Aruba for di e problemanan financiero, economico, politico, gubernamental, social y moral, nos mester di hendenan honesto cu idealnan di berdad, hunto cu lidernan idealista y sincero, kendenan sa kico ta bayendo robes den nos comunidad, kico ta biba bao di e poblacion, pues kico e poblacion ta pensa y ta expresa.
Y e lidernan ey no por ta politiconan, pero e biaha aki nan mester ta hendenan comun di den nos comunidad (“outsiders”), kendenan ta bay haci un limpiesa total na Aruba, mescos cu na Merca Donald Trump ta bay haci esey na Washington, of Marie le Pen na Francia, of Nigel Farage na Inglatera, Geert Wilders na Hulanda, y e partido di Pirata (Piratenpartij) na Islandia.
Tur caminda na mundo poblacionnan ta cabando cu e “establishment” politico y cu e elite, pasobra e poblacion cu hopi razon ta prefera outsiders profesional, apto y capas, riba e establishment di e elitenan politico estableci cu nan propio cartelnan di partido.
E GUERA ENTRE ESTABLISHMENT/ELITE Y E POBLACION TA BIN PA ARUBA TAMBE NA 2017
Aki mi ta pronosticabo esaki como un anuncio historico: na aña 2017 nos aki na Aruba tambe lo experiencia e guera di e pueblo comun, e clase trahador, e poblacion contra e establishment, e elite, e abusadornan politico, e cartelnan di partido, e sponsornan di partido, e privilegiadonan cu nan prensa cumpra y e “snobsnan” di partido (amo y doño di partido).
Mescos cu na Merca e poblacion bao liderasgo di Donald Trump, a exigi y gana Merca bek for di e Democrata y e Republicanonan, asina tambe e pueblo Arubano lo bay saca Aruba bek for di e cartel di partido di prome minister Eman y AVP, y Pueblo lo manda AVP, PDR y Forsa Nobo cas.
PROSTITUTANAN
Andin Bikker, Monica Kock, Marisol Lopez-Tromp, Tico Croes, Fito Croes, Harry Koeman di Cafe de Plaza, tur ta wordo menciona como esunnan cu a, ta of lo wordo nomina den posicionnan halto riba e lista di Forsa Nobo.
Si bo wak e cos aki bon ta ridiculo pa perde mas tempo cu e idea di Andin Bikker cu e lo mantene su 3000 voto, y cu Otmar Oduber na su turno lo keda cu su 4000 voto, y cu pues nan dos hunto lo logra 3 asiento, haciendo cu di e manera ey porfin e, Andin, lo por bira minister di Husticia!
E homber a studia ley, pero awor ta sali na cla cu su tino e tin den su luga di sinta, na luga di carga e tino aki den su cabes!
Fuera di su propio famia, lo no tin ningun loco cu lo bay vota pa Andin Bikker mas; ya caba henter e isla ta hariendo Andin!
Otmar Oduber ta un homber odia riba Aruba; odia door di tur empleado di hotel, odia door di comercio, specialmente door di comerciantenan den Playa, kendenan el a kibra completamente cu su parkeermeternan idiota; odia door di tur chauffeur di taxi, tur sindicato, sin lubida AHATA.
Ta 100% imposibel cu Otmar lo bay keda cu su 4000 voto di aña 2013.
Monica Kock a wordo rechasa anteriormente caba, Marisol ta politicamente morto, y si Harry Koeman ta asina estupido (lesa: bestia!) di subi lista di Otmar como un sponsor grandi di dje, esey lo bay cost’e su Cafe de Plaza, pasobra e Hulandesnan sa masha bon con grandi e aversion y e odio di Otmar ta contra cualkier Hulandes, y pues ningun Hulandes mas lo apoya Otmar.
Prostitutanan tambe ta bende nan curpa, nan curason y nan alma, pa placa y pa propio probecho, y ta parce cu esaki ta e caso tambe cu Andin, Monica, Marisol, Fito, Tico y Harry Koeman.
MEP
MEP ta completamente paralisa pa motibo di un structura di partido den cua burocracia a haci su entrada, y unda por ehempel un rancador grandi di voto manera Glenbert Croes tin net net nada di bisa.
Siman pasa ainda Glenbert a haci un anuncio fantastico, esta cu MEP en bloke lo vota contra e amienda tocante derechonan di homo, pero tristemente mesora Glenbert a wordo coregi tanto door di e lider di partido como door di conseho di partido.
MEP ta cobando su mesun graf pa motibo di su burocracia, su incapacidad pa tuma decisionnan clave, y su falta di accion y dinamismo.
E partido ta demasiado pasivo, y ta sinta cu man cruza, sperando cu na aña 2017 e exito ta bin di mes. Sinembargo exito no ta bini di mes den forma di un regalo, of manera awasero ta cay for di cielo.
Pa bo logra exito, bo mester planea y traha duro y pro-activamente.
Mi tin miedo cu na aña 2017 MEP lo paga un prijs halto pa motibo di su falta di accion.
ARUBA MERECE UN CAMBIO Y E CAMBIO TA BIN!
Mi ta cita for di Solo di Pueblo di dia 1 di December:
“E pueblo aki a sufri na man di e mal gobierno Mike Eman 1 y 2.
E pueblo su deseo ta pa bin un cambio pa Aruba.
Cu lo tin despues di September 2017 un bon gobierno.
Cu tin ministronan cualifica, cu e miho expertonan.
Y esey lo bay sosode na Aruba.
Mescos cu hendenan comun, esta e “outsidernan” Pim Fortuyn y Donald Trump a reconoce e malcontento di e pueblonan Hulandes y Mericano, asina tambe aki na Aruba un outsider, un no-politico of un partido di outsidernan, lo anuncia su mes, un grupo di hende, kendenan
– cu alma, curason y cuerpo – lo bay salba Aruba for di e desasternan di hopi aña di gobernacionnan incapas y di teror, y forma door di prostitutanan cu, disfrasa como politiconan, a kibra Aruba completamente, y cu a haci nan practicanan vies cu bista riba placa y pa propio probecho.
E ta sigui
Hugo Kalkoen
E calidad di e Gobierno, e maneho publico (e “openbaar bestuur”).
E guera entre e “Establishment” (na Hulandes: “de gevestigde orde”), hunto cu e clase elite (clase halto den sociedad) di un banda, y e pueblo na otro banda, por ser spera na Aruba tambe na aňa 2017.


text:
Reaccionnan ta hopi positivo relaciona cu re-activacion di e hala hubenil di MEP, esta HOT, lidera pa hobennan talentoso cu hopi energia pa por hiba MEP su hala hubenil den un nivel halto un biaha mas.
Plannan ta hopi y e equipo ta hopi motiva pa por traha y haci un diferencia. Pa por logra esaki ta haci un yamada na tur hoben entre 15 pa 35 aña pa inscribi diaranson 18 di januari na ‘Hot Zone’, Cede di MEP na Santa Cruz pa 7’or di anochi.
Durante di e inscripcion lo tin un presentacion cortico di e meta di e hala hubenil sigui pa inscripcion di miembronan. Candidatonan di MEP tambe ta presente pa contesta cualkier pregunta di nos hobennan.
Pa esnan cu inscribi lo haya un HOT t-shirt pa lansamento oficial di e hala hubenil HOT dia 24 di januari den un evento grandi di partido den Savaneta.


text:
Djaweps último, komo parti di su bishita di trabou na Hulanda Karibense Minister Jet Bussemaker di OCW a habri “Skol amplio Papa Cornes” den e bario di Nort i’Saliña na Boneiru. E kompleho di skol nobo a keda konstruí segun e prinsipionan di un skol amplio.
Konforme konsepto di skol amplio, Papa Cornes ta forma parti integral di e bario rondó di e skol aki. E skol i vários instansia sosial manera krèsh, organisashonnan di deporte i sentronan di bario ta bai traha huntu i ta bai kompartí fasilidatnan. Esaki tur pa oumentá e abitabilidat di e bario. Durante di su diskurso e minister a para ketu na e echo ku e skol a alkansá e kalidat básiko aña pasá: “Mi ta konvensí ku a kumpli ku e kondishonnan pa dal mas paso pa mehorashon di enseñansa.’
Pa diseño di e kompleho di e skol, Entidat Públiko di Boneiru a organisá un kompetensia di diseño na 2011. Huradonan eksperto huntu ku un selekshon di personanan ku lo bai usa e kompleho den futuro a saka e diseño ganadó. E kompleho di skol tin e forma di un karkó Boneriano. E edifisionan ta forma huntu e 5 puntanan di e karkó. E skol básiko Papa Cornes ta situá den e edifisionan di tres piso i den e dos otro edifisionan tin e fundashon Professionele Kinderopvang Bonaire.
E alanan di e edifisionan tin kada un kolonan típiko karibeño. Nan ta uní pa un galeria. E edifisionan tin daknan tropikal isolá i fachada, èrko i meternan di CO2 pa distribushon di oksígeno fresku. E lokalnan ta fresku i tin ventilashon, pa asina alumnonan por konsentrá mas mihó. Mas aleu tin un sistema pa hasi uso di áwaseru pa wcnan i tin kosnan pa tapa solo na e sitionan kaminda tin hopi solo.
E kompleho nobo a keda realisá pa kontratistanan lokal. E maneho di e proyekto tabata den man di Rijksvastgoedbedrijf i a keda finansiá pa ministerio di OCW, SZW i entidat públiko Boneiru. Realisashon di e kompleho di skol aki ta parti di e plan di akohida pa enseñansa. Entidatnan públiko huntu ku e ministerio di OCW a kompilá e plannan aki. Nan ta kontené e ‘blue print’ pa mehorashon di akohida den enseñansa na Hulanda Karibense entre 2012 pa 2020. Esaki for di e punto di bista ku un esfera di skol plasentero ta kontribuí positivamente na prestashon di e alumnonan.


text:
Siman pasa Directie Scheepvaart Aruba (DSA) hunto cu Ministerio di Turismo, Transporte, Energia y Medio Ambiente, tabata anfitrión pa e “22nd Caribbean Port State Control Meeting” unda cu 14 Estado miembro y diferente observador a participa. E sector maritimo ta un sector internacional y como tal hopi regla ta basa tambe riba ley y regulacionan internacional.
A pesar cu Aruba ta chikito, e tin mesun tarea y responsabilidadnan internacional cu cualkier país grandi. E conferencia aki a wordo dedica particularmente na Sr. Carlyle De Coteau (qepd), director di Directie Scheepvaart, kende a traha incansablemente pa por trece e conferencia aki Aruba.
E meta di e “Caribbean Memorandum of Understanding on Port State Control” ta pa base di inspección nan efectivo y continuo riba barconan cu ta bishita nos wafnan, nos proteha nos awanan y lama Caribense di barconan inferior cu no ta cumpli cu reglanan internacional.
Durante 2 dia largo reunion nan a tuma lugar riba diferente topico nan, caminda diferente pais a participa eo. Antigua & Barbuda, Bahamas, Cayman Island, Cuba, Curacao, Jamaica,Trinidad & Tobago, Suriname, Hulanda, US Coast Guard, Paris MOU, pa menciona algun. A discuti riba diferente tema, legislación, implementación di tratadonan, planning di curso – y training intensivo pa inspectornan.
E delegadonan
a participa intensivamente y ta di admira nan esfuerzo continuo pa haci e sistema di Port State control mas eficiente como tambe e continuo desaroyo di efectividad pa optimalisa e régimen di port state control den nos awanan Caribense. Riba invitación di Ministro encarga cu Transport, ing. M. de Meza, e clausura di e 22nd Caribbean Port State Control Meeting a tuma lugar den e Sunrise City di Aruba, San Nicolas unda cu e participantenan a goza, baila y disfruta di un anochi agradabel . E Embahador, sr. Dwight Gardiner, cu ta e Presidente di e reunion a gridici e Minister y Directie Scheepvaart pa e hospitalidad y pa contribui na un reunion exitoso.
Directie Scheepvaart ta expresa tambe su gratitud na RDA, ATA, APA, UTILITIES ARUBA, SETAR, ELMAR, WEB, mediadienst di BNA y Protocol & Advance Team pa nan contribución pa haci e conferencia aki uno exitoso.


text:
Na Aruba:
Hues ta pidi 2 aña di prison pa homber cu a abusa di su propio yiu muher menor di edad. Imagina bo cu ta bo yiu? Con bo lo a sinti?
Imagina bo kico a pasa den e mente di e mama. Ora hues a dicta sentencia, despues cu hues tabatin ful un declaracion di e mucha cu pruebanan medico.
Cosnan cu ta pone stoma di un hende bolter; cosnan cu lo sali solamente di un mente hopi perverso.
Hues a bisa e tata cu e ta kere e declaracion di e mucha y toch ta pidi solamente 2 anja di castigo.
Kico ta pasa den e mente di un tata cu no ta respeta ni su propio yiu? Di con niun protesta di instancianan cu tin mucha como grupo meta?
Si nos no ta defende e derecho di nos muchanan, ta ken su derecho nos ta defende anto?
Para keto un rato y pensa: ‘Con ami lo sinti si tabata mi yiu?’


text:
Cadushi di deseo na biblioteca
Lara Kuiperi
Lara Kuiperi a entrega biblioteca su ‘Cadushi di deseo’ diadomingo ultimo durante acto di biblioteca su Reapertura oficial na George Madurostraat.
Lara Kuiperi ta un artista di e generacion hoben cu rapidamente ta logrando reconocemento nacional. Lara ta bin di un famia artistico y a keda introduci na e proceso creativo desde un edad hopi hoben, explorando arte visual, musica y baile.
Su esfuersonan continuo den diseño di arte visual a resulta den varios premiacion nacional como internacional. Cu su edad di 27 aña su experiencia di trabou ta inclui proyectonan di arte internacional y galerianan di arte, illustracion pa buki y diseño di moda, diseño grafico y fotografia, y media como producer.
Despues di a caba su educacion general, Lara a cuminsa su educacion profesional na Hulanda, actualmente finalisando su Bachelor of Fine Arts Education.
Trankera di Arte ta un proyecto di Arte Publico di Aruba International Arts Foundation. Durante e aña di celebracion di 25 Aña Status Aparte, AIAF a invita 25 artista local pa crea un obra di arte den foma di cadushi. E proyecto aki tabata hopi exitoso y a keda inaugura durante bishita di Famia Real na Linear Park na november 2011. Despues di esaki cu sosten di Unoca tabatin varios otro exposicion di Trankera di Arte na Aruba. Un di e artistanan visual invita ta Lara Kuiperi. Y biblioteca tin su cadushi aki.